Analisis Teknikal AUD/CHF – Timeframe H1 – 20/8/2018

Sentimen pasaran semasa agak menyebelahi matawang AUD buat masa ini. Bacaan positif daripada data-data ekonomi minggu lalu bagi Australia dilihat menyokong kekuatan matawang AUD. Jangkaan kenaikan kadar faedah oleh Gabenor Reserve Bank of Australia (RBA) menunjukkan bias positif matawang ini.
Sentimen dalam keadaan risk-on buat masa ini tidak menyokong matawang CHF di mana pasaran akan beralih kepada matawang yang lebih tinggi pulangannya. Dari situ dijangkakan matawang CHF akan melemah. Naib Presiden SNB juga berkata dasar monetari polisi SNB sangat longgar dan berjanji untuk campur tangan dalam pasaran tukaran matawang.
Secara teknikal, harga bagi pasangan matawang AUD/CHF dilihat membuat penurunan sejak dua minggu berturut-turut dari paras resistance 0.74000 sehingga ke paras support minggu lepas di 0.71750. Harga dilihat mula membuat kenaikan pada Rabu lalu dan membuat sedikit lonjakan pada lewat sesi pasaran New York ditutup awal pagi Sabtu lalu.
 Pada sesi Asia hari ini (Isnin), harga dilihat didagangkan lemah serta bergerak perlahan dan harga semasa bergerak di sekitar paras 0.72770 setakat jam 4 petang. Jika harga terus membuat kenaikan dan berjaya menembusi (breakout) resistance di paras 0.73200, resistance yang bakal diuji adalah pada paras resistance dua minggu lalu iaitu di 0.74000.
Sebaliknya, jika harga terus melemah, penurunan harga berpotensi untuk mencapai ke paras support 0.71750. Ikuti perkembangan sentimen semasa bagi memantau pergerakan harga bagi AUD/CHF ini.
Paras support: 0.72392, 0.72044, 0.71815.
Paras resistance: 0.72969, 0.73198, 0.73546.


Lockdown Dilanjutkan, Dolar Aussie Dalam Tekanan

Sentimen berisiko dalam pasaran menekan dagangan dolar Aussie untuk diperdagangkan lebih rendah pada sesi Asia.
Kebimbangan terhadap kelembapan ekonomi global, yang dipimpin oleh data ekonomi AS yang lemah telah mencetuskan risiko dalam pasaran menyebabkan pelabur beralih ke matawang US dolar sebagai safe-haven.
Sementara itu, situasi wabak Covid-19 di Australia yang menyebabkan langkah penutupan di Sydney dilanjutkan selama satu minggu lagi, turut meletakkan dagangan dolar Aussie di bawah tekanan.
 Pelaksanaan sekatan di Sydney telah dijalankan selama hampir dua minggu, dan pelanjutan ini akan membawa bandar terbesar di Australia itu memasuki minggu ketiga yang dijadualkan berakhir pada 16 Julai.
Dolar Aussie didagangkan mendatar pada sesi Asia selepas mencatatkan penyusutan berbanding US dolar yang kembali meningkat menjelang pengeluaran minit mesyuarat Fed.
Disebabkan ketidakpastian yang ditimbulkan oleh Covid-19, menyebabkan Reserve Bank of Australia (RBA) terus mengambil pendekatan dovish dengan mengekalkan kadar faedah pada mesyuarat polisi yang berlangsung pada Selasa.
RBA juga melanjutkan pembelian bon kerajaan sehingga pertengahan November, sebelum melakukan tinjauan seterusnya untuk mempertimbangkan sama ada ia akan dilanjutkan atau tidak.


Kenaikan Pada Dagangan AUD/USD Alami Kesukaran Untuk Tembusi Paras 0.69400

Kenaikan pada carta harga pasangan matawang AUD/USD pada minggu ini dilihat lebih mendatar pada hari ini setelah harga gagal melepasi zon SBR (support become resistance) sekitar paras 0.69400.
Sentimen matawang dolar Australia masih lagi dikelaskan dalam kelompok dagangan yang berisiko dan faktor lonjakan harga adalah didorong oleh kelemahan pada nilai dolar Amerika Syarikat susulan kenyataan dovish Fed pada mesyuarat FOMC awal pagi semalam.
Bank pusat Australia juga dijangka akan mempertimbangkan tindakan penurunan kadar pada mesyuarat Julai dan Ogos nanti dan hal tersebut memberikan isyarat yang kurang baik terhadap dagangan Aussie.
Aussie akan digerakkan oleh perkembangan rundingan dagang antara Amerika Syarikat dan China untuk sesi dagangan minggu hadapan. Dua ekonomi gergasi dunia yang berdepan konflik perdagangan yang berlarutan dijangka oleh para penganalisis pasaran, akan mengalami kesulitan untuk mencapai persetujuan.
Pergerakan harga pada carta AUD/USD semalam membuat kenaikan lebih 50 pips dari paras Magic Pivot sehingga ke paras resistance MagicR2 pada indicator Moshed Magic Line semalam sebelum sedikit menurun apabila gagal menembusi zon SBR tersebut.
Dagangan yang bersambung pada hari ini dilihat menguji sekali lagi zon tersebut namun masih gagal membuat kenaikan lebih tinggi sebelum penurunan dilihat menuju ke paras Magic Pivot 0.6911 hari ini.
Paras tumpuan pada 0.69000 yang juga merupakan zon RBS (resistance become support) terdekat dilihat akan diuji dan berkemungkinan harga akan kembali pantul membuat kenaikan semula dan cuba melepasi paras 0.69400 dan meneruskan pendakian ke paras lebih tinggi.
 Namun jika harga terus turun lebih rendah, jangkaan penurunan seterusnya akan menuju ke paras 0.68650 yang turut menjadi destinasi tumpuan harga sebelum ini.
Penurunan lebih rendah bakal menguji paras terendah semasa sekitar support 0.6830 (MagicS3) pada indicator Moshed Magic Line hari ini.
Lihat gambar carta harga bagi pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 0.6888, 0.6854, 0.6830.
Paras resistance: 0.6945, 0.6969, 0.7003.
Team INTRADAY menggunakan bacaan dan carta forex dari Broker SaracenMarkets.


Analisis Teknikal AUD/USD – Timeframe H4 – 1/2/2018

 Harga AUD/USD telah gagal untuk breakout 0.8114 untuk meneruskan lagi kenaikan dan telah breakout trendline uptrend. Kini ia mulai berpotensi untuk mengorak langkah bearish jika berjaya untuk breakout 0.8000. Sekiranya ia membuat kenaikan, peluang yang boleh diperhatikan adalah pada sekitar zone 0.8035/50 sebelum ia meneruskan lagi penurunan.
Jika breakout 0.8000, target seterusnya yang berpotensi dicapai adalah 0.7960/50. Walaubagaimanapun, jika ia breakout 0.8050, AUD/USD berkemungkinan akan menguji semula Key Resistance sekitar 0.8114. Apapun, selagi ia tidak brekaout Key Resistance ini, potensi masih ke arah bearish.


Analisis GOLD – Meluncur Turun Dari Minggu Lepas, Akhirnya Emas Tekan Brek!

Dagangan komoditi emas yang kekal papar penurunan sejak minggu lalu dilihat berjaya melantun semula selepas terbitan data pembuatan dan perkhidmatan (PMI) Amerika Syarikat yang suram dan membantutkan momentum pengukuhan US dolar sebelum ini.
Meneliti butiran data tersebut, sektor perkhidmatan mengucup ke paras yang lebih rendah pada Ogos berbanding jangkaan ke paras 44.1, manakala sektor pembuatan berkembang lebih perlahan ke paras 51.3 mencatatkan paras terendah terbaru sejak Julai 2020.
Indeks dolar dan hasil bon AS 10 tahun juga dilihat menyusut semula selepas berjaya memuncak ke paras yang lebih tinggi pada awal minggu yang turut menyokong peningkatan nilai logam kuning untuk meraih keuntungan di sesi New York semalam.
Melihatkan pergerakan harga pada carta XAU/USD yang mengukur nilai emas berbanding US dolar pada dagangan Selasa semalam, harga pada awalnya bergerak mendatar di zon 1740.00 dengan paras Moving Average 50 (MA50) menjadi rintangan buat harga pada pergerakan di rangka masa 1 jam dari sesi Asia bersambung ke sesi Eropah.
Namun kejutan selepas dagangan memasuki sesi New York dengan lonjakan harga emas selepas reaksi pasaran terhadap data sektor ekonomi AS yang diterbitkan itu.
 Harga telah melonjak menembusi paras halangan MA50 sehingga mencapai paras ketinggian sekitar 1754.00 sebelum pergerakan harga mula mendatar dan perlahan menuju penghujung sesi New York menutup dagangan sekitar 1747.00.
Bersambung pada sesi Asia pagi ini, harga dilihat masih lagi mengekalkan pergerakan mendatar tersebut, berlegar di atas paras sokongan MA50 yang memungkinkan jangkaan untuk harga emas meneruskan kenaikan lebih tinggi.
 Jika kenaikan berjaya diteruskan, rintangan awal yang perlu ditembusi harga adalah pada zon SBR (support become resistance) 1760.00 terlebih dahulu sebelum pelabur lebih yakin untuk pergerakan emas yang lebih bullish.
Setelah kenaikan diteruskan, harga dijangka untuk menguji semula beberapa paras tumpuan sebelum ini seperti paras 1772.00 dan 1785.00 sebelum kembali mencapai zon rintangan pada 1800.00.
Sebaliknya jika lonjakan semalam sekadar reaksi sementara pasaran dan harga mula menyusut semula, berkemungkinan penurunan akan melepasi paras sokongan MA50 dan menguji zon 1740.00 semula.
Penurunan yang diteruskan boleh melepasi paras terendah yang dicecah awal minggu pada 1728.00 dengan sasaran seterusnya harga untuk menuju ke paras 1720.00 bagi menguji zon support tersebut bagi mencatatkan paras terendah terbaru.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Tak Larat Nak Naik, Dijangka Menjunam Balik?

Dagangan awal minggu melihatkan pergerakan US dolar kembali melemah menjelang debat pilihan raya di antara Donald Trump dan Joe Biden di samping kewaspadaan pelabur terhadap laporan data pekerjaan NFP Amerika Syarikat (AS) pada penghujung minggu.
Penyusutan US dolar dalam pasaran awal minggu memberi ruang terhadap matawang utama lain kembali didagangkan meningkat.
Namun, Pound Sterling gagal memanfaatkan peluang tersebut setelah kenaikan dibantutkan oleh kenyataan Gabenor bank pusat England, Andrew Bailey yang menyatakan penggubal polisi masih belum menolak pilihan langkah kadar faedah negatif untuk polisi bank pusat.
Hal ini kembali memadamkan keyakinan pelabur susulan kenyataan Timbalan Gabenor, Dave Ramsden yang melihat bank pusat tidak akan melaksanakan kadar faedah negatif dalam masa terdekat.
Pasaran tidak memberikan reaksi ketara ketika debat berlangsung, namun US dolar dilihat sedikit meningkat selepas debat berakhir.
Jika diperhatikan pergerakan harga pada carta pasangan matawang GBP/USD, harga yang membuat kenaikan di awal minggu kembali bergerak di bawah paras 1.29000 dan pergerakan mendatar harga dipaparkan pada dagangan semalam di sekitar zon SBR (support become resistance) tersebut.
 Jika Pound terus bergerak lemah, paras akan kembali melihat penurunan harga semula pada carta GBP/USD berkemungkinan menuju ke paras 1.27600.
Penurunan lebih rendah akan menguji zon support sekitar 1.26700-1.26400.
Namun jika harga berjaya membuat kenaikan melepasi paras 1.29000, kenaikan akan dijangkakan ke paras lebih tinggi menuju resistance 1.30000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Petang Ini

Pasaran pada hari ini tertumpu kepada pilihanraya kongres yang berlangsung hari ini di AS. Secara keseluruhannya, keputusan pilihanraya dilihat bercampur-campur di mana Parti Republik menguasai Senat sementara Parti Demokrasi memenangi Dewan dengan majoriti. Dengan itu, Parti Demokrasi telah memperolehi kuasa yang berkemungkinan bakal menjadi titik tolak kepada kejatuhan pentadbiran Trump.
Tambahan lagi, dengan kombinasi faktor pertumbuhan ekonomi di AS yang perlahan, kenaikan kadar faedah yang didorong oleh kenaikan inflasi serta penguasaan terbaru oleh pembangkang bakal menjejaskan lagi keyakinan pelabur terhadap nilai matawang USD selepasi ini.
Sementara itu, Sterling meningkat untuk ketiga hari berturut-turut pada Rabu, disokong oleh laporan BBC bahawa Britain sedang bersedia untuk perjanjian Brexit menjelang akhir bulan November.
 Dalam perkembangan data ekonomi, data pekerjaan New Zealand yang jauh lebih baik daripada jangkaan mendorong matawang NZD. Kadar pengangguran New Zealand jatuh kepada 3.9% daripada 4.5% sebelum ini. Fokus pelabur dalam masa terdekat adalah kepada penetapan dasar monetari bank pusat Reserve Bank of New Zealand (RBNZ) pada awal pagi esok.
Indeks DXY yang mengukur kekuatan matawang Greenback berbanding tujuh matawang yang lain menurun 0.58% setakat 6:45 petang ini.
Major pair seperti EUR/USD setakat ini membuat kenaikan 0.53%, dimana GBP/USD di dagang menaik 0.40%. USD/JPY pula melemah 0.36% dengan USD/CAD didagang 0.35% lebih rendah. USD/CHF pula di dagang melemah pada 0.67%. Pair AUD/USD dan NZD/USD masing-masing didagangkan positif 0.52% dan 0.53%.


Ulasan Penggerak Pasaran Forex Minggu Ini (20-24 Mac)

Minggu ini, data-data dari AS yang dikeluarkan kurang daripada jangkaan pasaran dengan risiko politik pada Jumaat menyebabkan US dolar masih gagal untuk menguat secara keseluruhan.
Data ‘Jobless claims‘ yang dikeluarkan minggu ini lemah dari jangkaan dengan peningkatan tuntutan pengangguran sebanyak 17,000 orang. Data durable goods yang dikeluarkan pada Jumaat juga hanya naik 0.4% berbanding jangkaan kenaikan 0.5%.
Pasaran juga mengekori secara rapat undian polisi kesihatan Trump-care bagi menggantikan Obama-care pada Jumaat. Ahli-ahli dari Republikan memilih untuk mengekalkan Obama-care berbanding polisi yang dibawa Trump. Ini akan menjadi satu tamparan hebat dan memalukan pentadbiran baru AS. Hal ini dilihat menjatuhkan kredibiliti Trump yang gagal meyakinkan Kongres dan menjadikan polisi-polisi baru yang akan di bawa selepas ini juga berpotensi gagal mendapat persetujuan Kongres.
Di Eropah matawang Euro meneruskan penguatan minggu ini dengan risiko politik Perancis semakin reda di mana tinjauan terbaru pilihanraya Perancis memperlihatkan Macron mendahului Le Pen. Penguatan Euro disokong lagi pada sesi Jumaat di mana data PMI mencapai paras tertinggi sejak 71 bulan lepas.
Walaupun UK berhadapan dengan serangan pengganas minggu ini, ia dilihat kurang memberi kesan kepada matawang GBP. Gbp masih lagi menguat minggu ini dengan tarikh permulaan proses keluar UK semakin hampir. Ia dilihat telah mengurangkan risiko-risiko Brexit sekurang-kurangnya pada masa ini. Terdapat retorik terbaru dari Bank of England bahawa kadar faedah berpotensi dinaikkan dalam ucapan Broadbent pada Khamis.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

13-17 Mac 2017
20 – 24 Mac 2017

Eur/Usd– Naik 182 pip
Eur/Usd- Naik 106 pip

Usd/Jpy– Jatuh 263 pip
Usd/Jpy–  Jatuh 228 pip

Gbp/Usd– Naik 296 pip
Gbp/Usd– Naik 196 pip

Usd/Chf- Jatuh 175 pip
Usd/Chf- Jatuh 120 pip

Usd/Cad– Jatuh 219 pip
Usd/Cad– 145 pip volatile

Aud/Usd– Naik 185 pip
Aud/Usd– Jatuh 145 pip

Nzd/Usd– Naik 156 pip
Nzd/Usd–  96 pip volatile

Tanpa membuang masa lagi mari kita lihat ulasan kalendar ekonomi utama sepanjang minggu ini.

Harga Pengguna, cpi, UK (Selasa)

Harga pengguna UK meningkat 0.8% pada Februari berbanding jangkaan pasaran 0.5%. Dalam bacaan dari tahun ketahun, bacaan inflasi terpenting ini (CPI) naik 2.3% dari 1.8% sebelum ini yang mana di atas jangkaan pasaran 2.1% dan merupakan bacaan tertinggi sejak September 2013. Kadar CPI yang menjadi tumpuan bank pusat ini juga melebihi sasaran Bank of England  sebanyak 2%. Dalam konteks ini, data terbaru inflasi dilihat cenderung meningkatkan spekulasi bahawa BoE akan mengetatkan polisinya dengan menaikkan kadar.

Jualan Runcit Kanada, (Selasa)

 Jualan runcit (retail sales) di Kanada meningkat 2.2% pada Januari berbanding jangkaan peningkatan 1.5% dan data pada bulan sebelum yang merekodkan kejatuhan sebanyak 0.4%. Jualan barangan asas atau dipanggil sebagai (core-retail sales) meningkat 1.7% jika dibandingkan dengan jangkaan pasaran hanya kenaikan 1.2%.

Indeks Harga GDT, (Selasa)

Data terbaru Indeks harga Global Dairy Trade (GDT price index) merekodkan kenaikan 1.7% berbanding penyusutan sebanyak 6.3% sebelum ini. Jumlah jualan meningkat 10% berbanding sebelum ini dan peningkatan bekalan dijangka akan terus memberi tekanan kepada harga. Dalam konteks ini perkembangan terkini dalam jualan akan meningkatkan semula keyakinan dalam peningkatan permintaan.

Inventori Minyak Mentah AS, EIA (Rabu)

Pengurusan Informasi Tenaga di US melaporkan inventori minyak mentah yang meningkat sebanyak 5.0 juta tong pada minggu berakhir 17 Mac berbanding pengurangan 0.2 juta tong yang dicatatkan sebelum itu. Inventori berada di tahap yang membimbangkan apabila pengeluaran minyak mentah AS telah meningkat lebih daripada 8 peratus sejak pertengahan 2016 kepada hampir lebih 9.1 juta tong sehari.

Penetapan Polisi Monetari New Zealand (Khamis)

Reserve Bank of New Zealand (RBNZ) mengekalkan kadar stabil pada rekod rendah 1.75 peratus pada Khamis. Menurut gabenor bank tersebut, Graeme Wheeler dalam satu kenyataan, dasar monetari akomodatif akan kekal untuk jangka masa yang agak panjang lagi. Hal ini bagi menyesuaikan dasar dengan ketidaktentuan global dan prospek antarabangsa.

Jualan Runcit UK (Khamis)

Data meningkat 1.4% pada Februari berbanding jangkaan 0.4% pada bulan sama. Data Januari dikaji semula kepada penyusutan jualan 0.5% dari 0.3% yang dilaporkan sebelum ini, manakala peningkatan tahunan juga dilaporkan kukuh daripada jangkaan di paras 3.7% berbanding sebelum ini 1.0%.

Data tempahan Core-Durable Good AS, (Jumaat)

Data tempahan ‘US durable goods‘ naik 1.7% pada Februari yang merupakan catatan di atas jangkaan pasaran di sekitar 1.2%, tetapi data pada Januari telah dikaji semula kepada peningkatan 2.3%. Manakala data yang lebih penting iaitu tempahan ‘core durable goods‘ naik 0.4% pada Februari yang mana data sebelum ini telah dikaji semula kepada kenaikan 0.2%. Manakala data ini pula di bawah jangkaan di mana pasaran meramalkan kenaikan 0.5%.


Jualan Borong & Runcit Suku Pertama Malaysia Naik 3.9%

Data yang dikeluarkan oleh Jabatan Perangkaan Malaysia (DOSM) memperlihatkan dagangan barang runcit dan borong negara naik 3.9% tahun ke tahun (y-o-y) semasa suku pertama 2022 (1Q22) diikuti oleh subsektor kenderaan bermotor.
Menurut Ketua Perangkaan Negara, Datuk Seri Dr Mohd Uzir Mahidin, dagangan runcit meningkat 51.1% sementara dagangan borong lonjak 1.2% dan diikuti oleh subsektor kenderaan bermotor pada 8.8%.
Terangnya, perbandingan suku ke suku (q-o-q) menyaksikan indeks volumnya meningkat 0.7% yang disokong oleh pertumbuhan dagangan runcit pada 3.2%.
Ringkasan data
1. Volum kenderaan bermotor:

Penjualan alat ganti dan aksesori kenderaan bermotor naik 18.5%.
Penyelenggaraan serta pembaikan kenderaan tambah 16.5%.
Penjualan kenderaan bermotor canak 9.1%.
Penyelenggaraan dan pembaikan motosikal susut 14.1%.
Indeks volum kenderaan bermotor y-o-y jatuh 0.9% berbanding suku sebelumnya.

 2. Volum dagangan runcit:

Jualan runcit bukan kedai naik 26.3%.
Jualan runcit kedai bukan khusus tambah 11.1%.
Jualan runcit bahan api automotif di kedai khusus lonjak 11%.
Jualan makanan, minuman dan tembakau tumbuh 6.6%.
Indeks volum dagangan runcit y-o-y capai 3.2% berbanding suku sebelumnya.

3. Volum dagangan borong:

Bahan mentah pertanian dan haiwan hidup pada 8.4%.
Sumber makanan, minuman dan tembakau pada 4.6%.
Barangan isi rumah pada 3.3%.
Mesin, peralatan dan bekalan pada 2.7%.
Indeks volum dagangan runcit y-o-y menurun 1.5%.

Jika di selaraskan mengikut musim, maka indeks volum dagangan borong/runcit bertambah 5.1% berbanding suku terakhir 2021.
Tambah Uzir, semua subsektor catat pertumbuhan positif dengan perdagangan runcit pada 5.9%, kenderaan bermotor 5% dan perdagangan borong pada 2.8%.


Data GDP Q4 Australia Atasi Jangkaan, AUD/USD Akan Teruskan Kenaikan Lebih Tinggi?

Matawang dolar Australia berjaya mencatatkan pengukuhan pada dagangan semalam walaupun selepas bank pusat Autralia telah menurunkan kadar faedah ke paras terendah pada 0.50% untuk mesyuarat dasar monetari Mac 2020.
Meneliti pergerakan harga pada carta pasangan matawang AUD/USD, harga telah mencatatkan kenaikan dari paras terendah harian pada awal sesi Asia sekitar 0.65100 sehingga bersambung pada sesi New York.
Lonjakan ketara harga dipamerkan pada sesi New York apabila matawang US dolar terus menyusut ekoran pengumuman tergempar oleh Federal Reserve (Fed) yang telah memotong kadar faedah sehingga 50 mata asas.
Kenaikan harga mencecah paras ketinggian 0.66450 sebelum harga ditutup sekitar paras 0.65800 pada zon RBS (resistance become support).
Menyambung dagangan pada sesi Asia pagi ini, dolar Aussie disokong oleh data pertumbuhan GDP suku keempat 2019 Australia yang diterbitkan lebih tinggi berbanding jangkaan pasaran.
Namun kenaikan agak terbatas selepas data PMI perkhidmatan China yang menyusul telah mencatatkan rekod bacaan terendah terbaru iaitu pada 26.5 mata ekoran terkesan oleh wabak Coronavirus di China.
 Data imbangan dagangan Australia akan menjadi tumpuan pada sesi Asia esok hari dan data jualan runcit pula akan diterbitkan pada Khamis.
Harga pada carta AUD/USD yang bergerak di atas paras sokongan Moving Average 50 (MA50) masih menunjukkan kecederungan harga untuk meneruskan kenaikan.
Jika harga berjaya naik ke paras lebih tinggi, zon SBR (support become resistance) pada 0.66700 akan diuji sebelum kenaikan ke paras lebih tinggi dicapai harga.
Paras resistance pada ketinggian sekitar 0.67700 akan menjadi destinasi tumpuan harga jika momentum pengukuha berjaya dikekalkan untuk harga menguji paras tertinggi bagi dagangan tahun ini.
Namun jika harga kembali membuat penurunan lebih rendah dari zon RBS 0.65800 dan melepasi sokongan dinamik MA50, penurunan harga berkemungkinan akan menuju semula paras terendah harga yang dicecah pada minggu lalu sekitar 0.64400.
Lihat gambar carta pasangan matawang AUD/USD di bawah untuk rujukan analisisi teknikal anda.


Adakah Pergerakan Mendatar Harga Pada USD/JPY Bakal Memberikan Kejutan Selepas Ini?

Pergerakan harga pada pasangan matawang safe-haven USD/JPY mula menunjukkan pergerakan mendatar harga sejak dua hari yang lalu.
Matawang USD dijangka akan terus kehilangan momentum pengukuhan sebelum ini sehingga ke penghujung dagangan mingguan berikutan pelabur berwaspada menantikan laporan data pekerjaan NFP Amerika Syarikat yang akan dikeluarkan pada Jumaat.
Yen pula kekal bergerak lemah didorong oleh sentimen pasaran semasa yang kembali pulih ekoran jangkaan optimis pada perkembangan rundingan dagang antara Amerika Syarikat dan China.
Kelemahan pada dagangan Yen turut disebabkan oleh faktor fundamental oleh bank pusat di mana gabenor Kuroda masih berpendirian bahawa Jepun harus mengekalkan dasar monetari yang longgar untuk memastikan kestabilan pada ekonomi dan aktiviti perdagangan.
Jika diperhatikan pada dagangan USD/JPY minggu ini, harga dilihat membuat kenaikan sejak awal minggu dengan kenaikan harga mencapai paras resistance pada 111.400.
Seterusnya harga mendatar di bawah paras tersebut pada dagangan Selasa dan pada dagangan Rabu semalam melihatkan harga mendatar dengan julat 10 pips pergerakan antara paras 111.400 dan paras ketinggian 111.500 yang gagal ditembusi harga.
 Bersambung pada dagangan hari ini, harga masih bergerak mendatar dan berlegar di kawasan Magic Pivot 111.425 pada indicator Moshed Magic Line hari ini sehingga ke sesi pasaran Eropah.
Jika harga membuat penurunan pada dagangan hari ini, paras support pada 111.200 akan cuba ditembusi harga sebelum menuju ke paras tumpuan sekitar 110.700 dengan mencatatkan 70 pips pergerakan harga lebih rendah.
Namun, jika harga berjaya membuat kenaikan dan melonjak lebih tinggi dari paras ketinggian 111.500 semalam, destinasi ketinggian harga seterusnya dijangka akan ke paras sekitar resistance 112.012 (MagicR3) pada indicator Moshed Magic Line hari ini.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras tumpuan harga berpandukan indicator Moshed Magic Line sebagai rujukan tambahan pada strategi dagangan anda.

Paras support: 111.270, 111.054, 110.899.
Paras resistance: 111.641, 111.796, 112.012.


Corak Downtrend Disangkal, USD/JPY Terus Memanjat 150 Pips

Memeriksa kepada carta harga pasangan matawang USD/JPY, harga dilihat telah kembali memapar pendakian pada sesi dagangan semalam (Rabu) selepas bergerak mendatar pada Selasa.
Setakat paras sekitar 112.725 sahaja harga mampu dicecah bagi membuat paras terendah 4 minggu terbaharu, sebelum melonjak hampir 150 pips bagi menyangkal semula kejatuhan sebelum ini.
Peningkatan yang dipersembahkan turut kembali menguji zon rintangan pada 114.000 yang juga merupakan zon ketika harga memulakan aksi junaman di kala penutup dagangan minggu lalu.
Kebangkitan yang baru ingin dipamerkan oleh matawang Yen nampaknya tidak bertahan lama apabila dibendung oleh kejutan matawang USD yang menerima sokongan kuat untuk mengukuh.
Seperti sedia maklum, lonjakan kadar inflasi Amerika Syarikat (AS) yang mencatat rekod tertinggi serta kenaikan hasil perbendaharaan 10 tahun AS telah memacu USD persembah prestasi cemerlang.
Ekoran daripada itu juga secara tidak langsung ia telah memberi kesan kepada indeks Yen yang baru sahaja ingin membuat kenaikan, dengan kembali tersungkur ke paras terendah sejak April 2017.
 Sekiranya USD berupaya untuk meneruskan lagi potensi harga pada carta USD/JPY dalam mencatat lonjakan, zon rintangan pada 114.460 dijangka akan menjadi sasaran berikutnya bagi pelabur.
Manakala lonjakan yang lebih garang pula bakal menyaksikan harga membuat percubaan untuk menguji paras ketinggian sepanjang masa sekitar 114.700 yang dicapai sejak 4 tahun yang lalu.
Namun zon sokongan paling kukuh sebelum ini yang menjadi zon RBS (resistance become support) pada 113.400 berkemungkinan akan menjadi hala tuju berikutnya jika harga terus menyusut.
Penyusutan yang drastik akan memperlihatkan pergerakan harga sekali lagi menjejaki ke zon sokongan yang terbaharu pada 113.000.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Inflasi Australia Meningkat Dorong AUD/USD Kembali Catat Kenaikan

Matawang dolar Australia kembali mempamerkan pengukuhan pada sesi Asia pagi ini susulan data inflasi Australia untuk suku keempat 2019 mencatatkan bacaan tertinggi 1 tahun.
Kadar inflasi tahunan Australia meningkat kepada 1.8% lebih tinggi berbanding jangkaan 1.7%. Indeks harga pengguna suku keempat 2019 meningkat kepada 0.7% mengatasi ramalan 0.6% berbanding bacaan sebelumnya 0.5%.
Bacaan inflasi yang positif ini dilihat telah mengurangkan jangkaan untuk bank pusat Australia menurunkan kadar faedah bagi mesyuarat dasar monetari pada Februari.
Reserve Bank of Australia (RBA) telah menurunkan kadar faedah 3 kali pada 2019 dan kini kadar faedah berada di paras terendah pada 0.75%.
Pergerakan harga pada carta pasangan matawang AUD/USD masih menjadi tumpuan pelabur dengan penurunan harga semalam terus mencatatkan paras terendah 3 bulan terbaru mencecah paras 0.67360.
Berbanding US dolar, Aussie kekal diniagakan lemah berikutan masih dibayangi sentimen berisiko pasaran yang terjejas dengan ancaman wabak Coronavirus.
 Namun, pengukuhan dipamerkan pada dagangan sesi Asia pagi ini pada carta AUD/USD susulan data inflasi Australia diterbitkan positif.
Harga telah bergerak melepasi paras halangan dinamik Moving Average 50 (MA50) yang menunjukkan isyarat awal untuk perubahan trend berkemungkinan berlaku. Namun kenaikan yang ditunjukkan harga adalah lemah.
Jika harga berjaya membuat kenaikan lebih tinggi, paras tumpuan 0.68000 dilihat akan diuji harga sebelum kenaikan seterusnya akan menuju zon SBR (support become resistance) sekitar 0.68300.
Sebaliknya jika harga menyambung siri penurunan sebelum ini, harga bakal mencatatkan paras terendah terbaru setelah melepasi paras support harga semalam.
Penurunan boleh mencecah sehingga ke paras support 0.66700 yang diuji pada dagangan September tahun lalu.
Lihat gambar carta pasangan matawang AUD/USD di bawah untuk rujukan analisis teknikal anda.


Hasil Bon Melonjak, Tapi Kenapa USD Tak Ikut Mencanak?

Pembukaan sesi Asia menyaksikan dolar greenback didagangkan sedikit berubah, tetapi lebih tinggi berbanding matawang safe-haven Swiss franc dan yen Jepun.
Pergerakan terhad yang dipamerkan US dolar dilihat bertentangan dengan hasil perbendaharaan AS 10 tahun yang melonjak lebih tinggi sehingga menyentuh paras 1.50% ketika sesi sebelum ini.
Menurut penganalisis, lonjakan drastik hasil bon dan penurunan indeks saham Dow Jones menggambarkan keyakinan pasaran bahawa Federal Reserve (Fed) akan memulakan perbincangan mengenai pengurangan pembelian bon (tapering) pada minggu ini.
Bagaimanapun, pergerakan US dolar yang hampir tidak berubah berbanding euro, dolar Aussie, kiwi dan loonie, juga menunjukkan tidak semua pelabur yakin bahawa Fed bersedia untuk berbincang mengenai tapering.
 Namun, sekiranya hasil bon terus mengekalkan momentum pengukuhannya menjelang keputusan polisi pada Rabu, kebanyakan matawang utama lain dijangka berisiko untuk susut lebih rendah.
Data jualan runcit AS yang akan diterbitkan pada malam ini akan menjadi tumpuan utama buat pasaran untuk dijadikan petunjuk seterusnya kepada hala tuju dalam dasar monetari Fed.
Sementara itu, UK secara rasmi telah mengumumkan untuk menangguhkan rancangan menghapuskan sekatan selama sebulan sehingga 19 Julai bagi membendung penularan Covid-19 varian Delta di UK.
Matawang pound sedikit berubah susulan pengumuman itu, memandangkan ia telah jatuh lebih rendah pada pembukaan sesi Eropah. Penerbitan data pekerjaan UK dan ucapan Gabenor Bank of England (BOE), Andrew Bailey akan menjadi tumpuan utama pelabur hari ini.


Pelabur Termenung Lihat Data Pekerjaan Australia! Kenapa Macam Ni?

Pelabur dolar Aussie dikejutkan dengan penerbitan laporan pekerjaan yang lemah pada bulan Januari sebagai tindak balas kepada langkah pengetatan agresif bank pusat.
Biro Perangkaan Australia (ABS) melaporkan pada hari Khamis, bahawa kadar pengangguran meningkat kepada 3.7% pada bulan Januari daripada 3.5% yang dicatatkan pada Disember.
Angka ini merupakan yang tertinggi dalam tempoh 8 bulan, menyaksikan jumlah penganggur melonjak sebanyak 21,900 kepada 523,200.
 Selain itu, data juga menunjukkan guna tenaga bersih turun 11,500 pada bulan lepas berbanding jangkaan untuk meningkat 19,800 orang.
Impak daripada data tersebut, dolar Aussie terjun mendadak ke paras terendah 0.6868 sebelum kembali memadamkan kerugian ekoran penyusutan US dolar pada sesi Asia.
Dengan pasaran pekerjaan yang dilihat semakin perlahan, Reserve Bank of Australia (RBA) mungkin perlu bergerak berhati-hati dalam langkah kenaikan kadar faedah selanjutnya.
Hal ini kerana, kadar inflasi di negara itu masih lagi tinggi di mana data yang dikeluarkan bulan lalu menunjukkan harga pengguna suku keempat berada di puncak tertinggi 33 tahun.


Apa itu Brexit dan Apa Forex Trader Perlu Faham Mengenainya?

Apa itu Brexit?
Brexit adalah singkatan kepada “British Exit”. Maksudnya ada kemungkinan yang Britain akan keluar dari Kesatuan Eropah.
Sebenarnya isu keluar Eropah ini dimainkan macam isu politik lah. Masa kempen pilihanraya sebelum PM David Cameron menang untuk jadi PM UK, ada isu pasal rakyat British yang tak suka Kesatuan Eropah ni. Diorang cakap, Kesatuan Eropah ni bakal control banyak perkara.
PM David Cameron pun cakap lah, kalau dia menang jadi PM nanti, dia akan bagi Rakyat untuk Vote Referendum, Undi sama ada masih dalam Kesatuan Eropah(EU) atau keluar dari EU ni.
Sejak jadi PM, mula 2010, David Cameron dapat elakkan lagi untuk jalankan undi ini. Dia kempen sikit supaya “tak payah lah keluar dari EU, saya pi bincang dengan geng-geng EU, bagi semua dasar-dasar EU yanng negative tu kita setel dulu.”
Rakyat pun makin duk tunggu, bila “janji nak ditepati” ni. Diorang banding dengan Norway yang bukan dalam EU pun masih boleh “masuk pasaran perdagangan” dengan EU, janji kita bayar la sikit untuk jadi rakan berdagang tu. Jangan takut sangat.
PM David Cameron buat releks lagi sambil kempen “Bremain”, bermaksud British Remain, kekal dalam EU.
Lama-lama dasar EU banyak yang PM David Cameron tak boleh ubah dan ada konflik sikit-sikit. Rakyat pun makin desak. Jadi isu politik la. Sini sana kempen “brexit”. Last-last dia pun kata, ok lah. Jom lah kita buat UNDI tengok, pada 23 Jun ini.
Apa kesan kalau terjadinya Brexit?
Gabenor Bank of England (BOE), Mark Carney cakap, kemungkinan jadi kegawatan ekonomi dan inflasi naik mencanak.
Nilai Pound kemungkinan jatuh mendadak.
 Ini semua sebab terputusnya dasar-dasar ekonomi dagangan dengan negara anggota EU yang lain, cuma kena bincang balik mungkin untuk jadi macam Norway.
Kos import dari negara luar akan jadi tinggi kalau matawang Pound lemah.
Baru-baru ini, dah mula ada online poll oleh badan bebas, yang buat undian online, didapati 1 daripada 7 orang vote “berkecuali”.
Mark Carney bagi amaran, “Hampa jangan buat pasai. Letih aku nak cover nanti”
Apa pendapat MoshedFX pasal Brexit?
Isu Brexit bakal dimainkan menjelang June, dan “kemungkinan” saja Pound akan lemah penghujung bulan ini ataupun kemungkinan isu ini dimainkan lebih awal, Pound kemungkinan merudum awal.
Pada pendapat saya, “agak mengarut” untuk Pound risikokan ekonominya untuk keluar dari EU. Tetapi “rumors” memang banyak membantu untuk gerakkan pasaran.
Online Poll? Kemungkinan “alat” spekulator jer semua ni, untuk naikkan atau turunkan harga POUND ketika isu hebat dimainkan di media masa.
Sempena isu Brexit ini dimainkan, US pula ada isu naikkan Interest Rates june ini. So korang fikir sendiri. Apa yang akan jadi?
Sediakan payung terjun bulan June ini ok?
Selepas habis isu ini, atau selepas 23 June, kemungkinan Pound akan recover balik.
Jika rasa info ini bermanfaat, silakan SHARE kepada semua rakan-rakan trader anda. Klik button FACEBOOK SHARE di bawah!


Analisis Teknikal USD/CAD – Timeframe H1 – 29/11/2018

Pergerakan harga pada chart pasangan matawang USD/CAD mencatatkan paras ketinggian baru pada dagangan semalam sejak Jun lalu di sekitar paras 1.33600 di mana telah melepasi paras resistance MagicR1 pada indicator Moshed Magic Line semalam. Namun, harga kemudiannya kembali menjunam lebih 100 pips penurunan melepasi paras Magic Pivot sehingga ke paras support MagicS1 berikutan ucapan bernada dovish daripada Pengerusi FED Jerome Powel dan mengurangkan keyakinan pasaran terhadap kenaikan kadar faedah oleh FED sebelum ini.
Pada sesi pasaran Asia hari ini, harga dilihat bergerak agak perlahan namun menunjukkan kenaikan menuju ke paras Magic Pivot 1.3292 namun sebelum harga menyentuh paras tersebut, penurunan harga kembali ditunjukkan pada lewat sesi dagangan Asia. Jika harga kembali menyambung penurunan semalam, harga dijangka akan menuju ke paras support terdekat yang berada di paras 1.3224 (MagicS1). Kemudiannya harga akan turun lebih rendah ke paras support 1.3174 (MagicS2) mengatasi paras terendah semasa harga pada chart USD/CAD. Dan sekiranya harga terus menunjukkan momentum penurunan harga yang kukuh, jangkaan harga boleh mencecah sehingga ke paras sekitar 1.3106 (MagicS3) mengatasi paras terendah harga sebelum ini di paras 1.31400.
Namun, jika USD kembali didagangkan mengukuh semula, harga berkemungkinan akan kembali membuat kenaikan melepasi paras Magic Pivot dan menuju ke paras resistance 1.3341 (MagicR1). Kenaikan harga seterusnya bakal mencatatkan paras ketinggian yang baru berkemungkinan harga menuju ke paras sekitar 1.3409 (MagicR2) dan sekiranya harga masih meneruskan pendakiannya, harga berpotensi untuk mencapai kenaikan sehingga ke paras 1.3459 (MagicR3).
 Jangan lupa untuk memantau perkembangan pasaran minyak global dan juga perkembangan ekonomi di Kanada yang memberi kesan kepada matawang Loonie. Lihat juga paras support dan resistance pada chart USD/CAD dengan membandingkan dengan paras yang disediakan pada indicator Moshed Magic Line.

Paras support: 1.3224, 1.3174, 1.3106.
Paras resistance: 1.3341, 1.3409, 1.3459.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


8 Berita Forex Penting Tumpuan Pasaran Minggu Ini (27 April – 1 Mei 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Jepun (Selasa): Tumpuan pada awal sesi Asia akan terarah pada mesyuarat dasar monetari oleh Bank of Japan (BOJ) dengan kadar faedah dijangka akan terus dikekalkan di paras -0.10%.
Data Keyakinan Pengguna A.S (Selasa 10.00 Malam): Data tinjauan yang mengukur keyakinan pengguna di Amerika Syarikat pada bulan April dijangka akan mencatatkan penurunan berikutan penularan wabak COVID-19 dengan kes jangkitan dan kematian adalah yang tertinggi di dunia.
Data Inflasi Australia (Rabu 9.30 Pagi): Dengan kesan penularan wabak COVID-19 yang menjejaskan ekonomi, kadar inflasi Australia untuk suku pertama 2020 bakal mencatatkan bacaan yang rendah.
 Data Pertumbuhan GDP A.S (Rabu 8.30 Malam): Suku pertama tahun 2020 akan menyaksikan kejatuhan ketara bagi pertumbuhan Keluaran Dalam Negara Kasar (KNDK) dengan jangkaan penyusutan sehinggan -3.9% berbanding 2.1% pada suku terakhir 2019.
Mesyuarat FOMC (Khamis 2.00 Pagi): Menjadi antara tumpuan utama minggu ini, pelabur bakal menantikan keputusan mesyuarat FOMC sama ada Federal Reserve (Fed) akan mengekalkan kadar faedah di paras 0.25%. Kenyataan susulan oleh Gabenor bank pusat akan menjadi tumpuan pasaran.
Mesyuarat Polisi Bank Pusat Eropah (Khamis 7.45 Petang): Berbeza berbanding bank pusat utama yang lain, European Central Bank (ECB) mengambil pendekatan berbeza dengan mengekalkan kadar faedah sebelum pada mesyuarat sebelum ini walaupun berdepan krisis pandemik COVID-19.
Data Tuntutan Pengangguran A.S (Khamis 8.30 Malam): Walaupun kadar tuntutan faedah bagi yang tidak bekerja di Amerika Syarikat masih tinggi, namun jumlah angka yang dicatatkan dilihat semakin menurun dari minggu ke minggu. Data terbaru dijangka akan catat bacaan sekitar 3.5 juta tuntutan.
Data PMI Pembuatan ISM A.S (Jumaat 10.00 Malam): Indeks bacaan tinjauan pada Mac menunjukkan perubahan yang sedikit pada 49.1 mata. Namun, bacaan terbaru dijangka akan menurun lebih rendah di bawah paras 50.0 mata.


Matawang Pound Parah! Apa Dah Jadi?

Kebimbangan terhadap kenaikan harga gas telah menambah bebanan buat dagangan matawang pound yang turut menerima tekanan daripada pengukuhan US dolar.
Pada hujung minggu, Setiausaha Perniagaan Kwasi Kwarteng dilaporkan telah mengadakan perbincangan dengan eksekutif kanan dari syarikat tenaga bagi mengetahui sejauh mana kenaikan harga yang meluas terhadap syarikat dan isi rumah.
Antara punca yang dikatakan telah mendorong peningkatan ini adalah permintaan global yang tinggi dan masalah penyelenggaraan di beberapa lokasi pengeluaran.
Susulan itu, sekurang-kurangnya lima syarikat pembekal kecil telah jatuh bankrap dalam tempoh lima minggu terakhir dan sumber industri menjangkakan empat lagi akan mengalami nasib sama sebelum akhir bulan ini, menurut The Guardian.
 Harga gas yang tinggi juga akan mengakibatkan perlambatan di kilang keluli UK dan kimia industri, sekali gus menimbulkan ancaman kepada industri makanan yang bergantung pada karbon dioksida (CO2).
Walaupun begitu, Perdana Menteri Boris Johnson mengatakan lonjakan harga gas ini adalah masalah sementara yang disebabkan oleh kebangkitan semula ekonomi global dari wabak coronavirus, di mana permintaan gas yang luar biasa dari Asia telah mempengaruhi bekalan di UK.
Beliau juga menyatakan keyakinannya bahawa rantaian bekalan di UK akan pulih dan akan bekerjasama dengan syarikat gas untuk memastikan keperluan pengguna dipenuhi.
Matawang pound menjunam ke paras terendah hampir satu bulan, dengan didagangkan rendah pada sekitar harga 1.3660 berbanding US dolar. Mesyuarat polisi Bank of England (BOE) pada Khamis ini juga akan menjadi tumpuan pelabur yang mengharapkan perubahan dasar dari bank pusat.


John Bercow Beri Amaran Kepada PM Johnson Yang Dikatakan Merompak Bank?

Pasaran yang beranjak memasuki sesi dagangan Eropah menyaksikan matawang dolar Euro dan Pound Sterling mempamerkan pengukuhan harga berbanding dolar Amerika Syarikat (AS) dengan masing-masing mencatatkan kenaikan ke paras tertinggi minggu ini.
Pound Sterling yang bergerak agak mendatar sepanjang minggu akhirnya berjaya menembusi paras resistance harga sebelum ini dan mencatatkan paras tertinggi sejak dagangan penghujung Julai lalu.
Perkembangan Brexit yang masih bergolak terus diperhatikan oleh para pelabur. Jurucakap Dewan Parlimen, John Bercow telah memberi amaran kepada Perdana Menteri UK Boris Johnson yang tidak mengendahkan undang-undang halangan Brexit secara sukar, dianggap seperti kesalahan merompak bank.
Sementara itu juga, menurut pendedahan maklumat dokumen, Kesatuan Eropah dikatakan bersedia untuk meluluskan tempoh lanjutan Brexit kepada UK.
Untuk perkembangan rundingan dagang AS-China pula, Presiden AS Donald Trump mengatakan bahawa beliau lebih menginginkan perjanjian penuh bersama China dan bukanlah perjanjian bersifat sementara.
 Namun, dengan senarai pengecualian barang yang dikenakan tarif diterbitkan oleh China dan juga lanjutan dua minggu kenaikan tarif oleh Trump pada Oktober, dilihat positif oleh pasaran dengan menyokong sentimen pasaran.
Sentimen yang masih kekal positif menjadi faktor dagangan safe-haven khususnya Yen terus mengalami kemerosotan berikutan tarikan pelaburan akan mengalir keluar menuju ke arah pilihan aset yang berisiko dan memberikan pulangan lebih baik.
Dagangan USD walau bagaimanapun masih gagal mendapatkan momentum pengukuhan yang jelas sementara perkembangan rundingan AS-China masih dipantau. Laporan pekerjaan NFP yang dikeluarkan pada minggu lalu juga gagal memberikan sokongan terhadap matawang utama dunia itu di samping data-data domestik pada minggu ini turut dicatatkan merosot.
Data inflasi AS untuk bulan Ogos yang dikeluarkan semalam juga menepati jangkaan penurunan 0.1% oleh pasaran. Namun, bacaan inflasi teras berjaya kekal pada bacaan 0.3% berbanding jangkaan penurunan 0.2%.
Tumpuan pada malam ini akan terarah pula pada bacaan data jualan runcit Amerika Syarikat untuk bulan Ogos yang akan diterbitkan pada jam 8.30 malam. Jangkaan bacaan data yang menurun akan turut mendorong pergerakan lemah USD dalam pasaran.


GBP/USD Panjat Sampai $1.2400, Paras Tertinggi 2 Bulan!

Corak kenaikan harga dipaparkan pada carta pasangan mata wang GBP/USD semalam capai ketinggian terbaru dengan kenaikan harian hampir 100 pips telah dicatatkan.
Pound berjaya mengukuhkan kedudukan berbanding US dolar yang kembali didagangkan lemah semula dalam pasaran menuju penghujung minggu ini.
Bacaan akhir bagi pertumbuhan ekonomi Amerika Syarikat (AS) untuk suku keempat 2022 catatkan sedikit penurunan berbanding jangkaan untuk kekal, memberi kesan negatif terhadap pergerakan raja mata wang itu.
Pada sesi New York malam ini pula, data perbelanjaan peribadi pengguna AS bakal diperhatikan dan akan mempengaruhi US dolar untuk mengakhiri dagangan minggu ini.
Risiko semakin meningkat pada sesi-sesi akhir hari ini bagi penutup dagangan suku pertama 2023 di penghujung Mac dan sebarang kejutan pergerakan harga boleh berlaku.

Carta GBP/USD telah menyaksikan harga telah berjaya melonjak dari paras 1.23000 hingga mencapai paras ketinggian sasaran 1.24000 menyambung dagangan pada sesi Asia pagi Jumaat ini.
 Trend kekal bullish dengan pergerakan harga kekal berada di atas paras sokongan Moving Average 50 (MA50) pada rangka masa 1 jam di carta GBP/USD dan berkemungkinan kenaikan akan diteruskan lagi.
Untuk sasaran seterusnya, harga bakal menuju paras 1.25000 dan mencatatkan paras tertinggi terbaru sejak dagangan Jun 2022 selepas mengatasi ketinggian dicapai pada Januari lalu.
Namun waspada sekiranya harga kembali berubah arah di saat akhir menyaksikan harga menjunam semula ke paras sokongan semalam pada 1.23000.
Penurunan yang masih dilanjutkan dilihat akan menguji zon RBS (resistance become support) 1.22000 yang menjadi zon penting buat harga sebelum ini.
Melepasi zon tersebut akan memberi isyarat jelas bagi pergerakan trend bearish harga sementara faktor-faktor yang berlegar dalam pasaran akan diperhatikan pelabur.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


300 Pips Jangkaan Penurunan Pada GBP/CAD Jika Pound Terus Lemah

Pound Sterling dijangka menamatkan dagangan minggu ini dalam kelompok matawang yang berisiko dengan perkembangan isu Brexit menjadi tumpuan pasaran.
Undian “meaningful-vote” pada hari ini akan menjadi fokus utama dan jika ahli parlimen meluluskan perjanjian Brexit Theresa May, seterusnya tarikh akhir pengunduran Britain dari Kesatuan Eropah akan dilanjutkan sehingga 22 Mei. Ini akan memberikan tempoh beberapa minggu untuk Perdana Menteri Theresa May mencari alternatif solusi Brexit yang terbaru.
Namun ketidakpastian terhadap keputusan undian menyebabkan pelabur berwaspada dan menjangkakan  dagangan GBP berkemungkinan akan mengalami kejatuhan.
Matawang komoditi dolar CAD pula bakal menerima kesan positif dalam dagangan selepas harga minyak mentah dilaporkan semakin meningkat.
OPEC dilaporkan mengurangkan bekalan minyak mentah dan di samping itu juga, sekatan Amerika Syarikat terhadap Iran dan Venezuela turut menyumbang kepada faktor kenaikan harga minyak mentah.
Presiden Amerika Syarikat, Donald Trump pula membuat komen pada akaun media sosial Twitter beliau yang menyatakan keluhan terhadap harga minyak mentah yang tinggi.
Jika dilihat pergerakan harga pada pasangan matawang GBP/CAD, harga telah menunjukkan penurunan setelah gagal melepasi resistance 1.77900 pada hari sebelumnya.
 Dagangan GBP/CAD hari ini pula dilihat menguji paras Magic Pivot 1.7570 pada indicator Moshed Magic Line pada sesi Eropah yang merupakan paras tumpuan harga pada dagangan sebelum ini.
Jika harga gagal melepasi paras Magic Pivot tersebut, jangkaan kecenderungan harga akan bergerak menurun ke paras sekitar support 1.7448 (MagicS1) sebelum penurunan lebih rendah harga boleh mencecah sehingga ke paras sekitar 1.7256 (MagicS3) dengan 300 pips pergerakan harga mampu dicatatkan.
Sebaliknya, jika harga berjaya meneruskan kenaikan melepasi paras Magic Pivot hari ini, paras resistance pada 1.77900 berhampiran paras resistance MagicR2 pada indicator Moshed Magic Line hari ini bakal diuji kembali. Kenaikan ke paras tersebut boleh mencecah sekitar 220 pips pergerakan harga.
Lihat gambar chart pasangan matawang GBP/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.7448, 1.7379, 1.7256.
Paras resistance: 1.7639, 1.7761, 1.7830.


Pandangan Kalendar Ekonomi Mingguan 7 – 11 Mac 2016

Setelah kukuh hampir lebih dua minggu, Dollar terumbang-ambing minggu lepas. Ucapan dari Gabenor BoJ Haruhiko Kuroda dan Gabenor BoC Stephen Poloz, keputusan kadar di Kanada, New Zealand dan Euro-Zone serta data pekerjaan di Amerika Syarikat dan Kanada dilihat bakal menjadi pemacu utama pasaran minggu ini.
Sedikit ulasan minggu lepas:
Laporan pekerjaan sektor bukan perladangan (NFP) AS untuk bulan Februari yang disiarkan Jumaat lalu, menunjukkan pertumbuhan pekerjaan yang lebih baik daripada jangkaan, pada 242 ribu berbanding 195 ribu, serta peningkatan 172 ribu pada bulan sebelumnya.  Sementara itu, kadar pengangguran kekal stabil pada 4.9%.
Walaupun perkembangan pekerjaan yang positif, upah sebenarnya menurun pada bulan Februari sebanyak tiga sen mencapai 2.2% kenaikan tahunan berbanding 2.5% pada bulan sebelumnya. Majoriti jawatan baru adalah kerja sampingan, meningkat 489 ribu manakala jawatan sepenuh masa hanya menambah 65 ribu sahaja. Walau bagaimanapun, pasaran pekerjaan AS kekal di landasan yang kukuh.
Berikut adalah agenda utama dalam kalendar Forex minggu ini:
Jom kita lihat:
Isnin, 11:40 Pagi
Ucapan Gabenor Bank of Japan:  Gabenor BoJ Haruhiko Kuroda berkata pada minggu lepas bahawa Bank Pusat Jepun tidak melihat satu lagi penurunan kadar selepas memperkenalkan kadar negatif pada bulan Februari. Dasar monetari baru mula menunjukkan kesannya dan akan membantu BoJ untuk mencapai sasaran inflasi 2% lebih kurang pada separuh pertama 2017. Sejak kadar BoJ diturunkan pada bulan Januari lalu, beberapa bank-bank mula mengurangkan kadar gadai janji di samping mengurangkan kadar deposit. Turun naik pasaran adalah dijangka.
Rabu, 11:00 Malam
Keputusan Kadar Kanada:  Bank of Canada mengekalkan kadar pada 0.5% pada bulan Januari, berdasarkan bahawa pendirian dasar monetari semasa adalah sesuai. Bank Pusat Kanada menurunkan kadar sebanyak dua kali pada tahun 2015 untuk membantu meningkatkan ekonomi. Penganalisis tidak menolak kemungkinan penurunan lagi bulan ini, walaupun BoC mungkin tidak tergesa-gesa untuk mengurangkan kadar sebelum bajet persekutuan dibentangkan.  BoC menjangka ekonomi Kanada berkembang sebanyak 1.5% pada tahun ini dan 2.5% pada tahun 2017.
Rabu, 11:30 Malam
Inventori Minyak Mentah AS:  Inventori minyak mentah AS meningkat sebanyak 10.4 juta tong kepada rekod tertinggi 518 juta tong pada minggu lepas. Bacaan tersebut hampir tiga kali ganda daripada peningkatan 3.6 juta tong yang diunjurkan oleh penganalisis. Harga minyak turun tetapi pulih kemudiannya ke paras yang lebih tinggi daripada harga penutup Selasa. Ahli ekonomi menjangkakan harga akan meningkat secara beransur-ansur sepanjang tahun. Pelabur menjangkakan harga akan meningkat dengan harapan OPEC akan meyakinkan ahli-ahlinya untuk mengurangkan pengeluaran.
 Khamis, 4:00 Pagi
Keputusan Kadar New Zealand:  Reserve Bank of New Zealand memutuskan untuk mengekalkan kadar utama tidak berubah pada 2.5% pada bulan Januari, selepas penurunan kadar pada Disember lalu. Keputusan itu selaras dengan ramalan pasaran. Kebimbangan mengenai ekonomi global terutamanya di China dan pasaran negara membangun menurunkan jangkaan inflasi. Tambahan lagi, ekonomi domestik lemah pada separuh pertama 2015 didorong oleh terma perdagangan yang lebih rendah. Walau bagaimanapun, pertumbuhan dijangka meningkat pada 2016, di tengah-tengah imigresen dan pelancongan yang bertambah, aktiviti pembinaan yang kukuh, dan peningkatan dalam keyakinan pengguna dan perniagaan.
Khamis, 8:45 Malam
Keputusan Kadar Euro-Zone:  Presiden Bank Pusat Eropah Mario Draghi memberi isyarat bahawa ECB boleh melonggarkan dasar monetarinya pada Mac ini ketika terdapat kebimbangan terhadap kelemahan pertumbuhan ekonomi global yang menyebabkan turun naik dalam pasaran kewangan. Draghi berkata langkah-langkah ECB yang diumumkan pada bulan Disember lalu adalah drastik, tetapi keadaan telah berubah sejak itu dan bahawa “tiada had” untuk bertindak dalam tempoh mandatnya. Kejatuhan harga minyak dan komoditi, ekonomi China yang semakin lemah akan membuatkan ECB sibuk pada bulan-bulan yang akan datang.
Khamis, 9:30 Malam
Tuntutan Pengangguran AS:  Bilangan tuntutan pengangguran AS tidak disangka-sangka meningkat sebanyak 6 ribu pada minggu lalu, mencapai 278 ribu pemohon. Penganalisis meramalkan tuntutan hanya akan meningkat sebanyak 271 ribu pada minggu lepas. Walau bagaimanapun, trend asas kekal teguh. Purata bergerak empat minggu tuntutan jatuh 1,750 kepada 270,250 pada minggu lepas – paras terendah sejak akhir November 2015. Laporan tuntutan menunjukkan bilangan orang yang masih menerima bantuan selepas minggu pertama, meningkat 3 ribu kepada 2.26 juta orang. Penganalisis menjangkakan jumlah tuntutan baru akan mencapai 272 ribu pemohon pada minggu ini.
Jumaat, 5:15 Pagi
Ucapan Gabenor Bank of Canada:  Gabenor BoC Stephen Poloz akan berucap di Ottawa. Beliau berkata pada Januari lalu bahawa tidak ada penyelesaian yang mudah kepada kejatuhan harga minyak dan komoditi. Ekonomi akan pulih dengan sendirinya, tetapi ia akan menjadi satu proses yang menyakitkan yang akan menjejaskan rakyat, walaupun BoC mengambil langkah-langkah yang boleh membantu mengurangkan kesan tersebut. Poloz menjangka Lonnie kekal lemah seperti pada awal tahun 2002 apabila harga minyak menjunam kepada kira-kira AS$25 setong.
Jumaat, 9:30 Malam
Data Pekerjaan Kanada:  Pasaran pekerjaan Kanada menguncup dengan kehilangan 5,700 pekerjaan pada bulan Januari, manakala kadar pengangguran meningkat dari 7.1% kepada 7.2%. Kegawatan utama berlaku di kawasan-kawasan pengeluar minyak kerana harga minyak terus merudum tetapi kesannya turut dirasai oleh industri-industri lain. Wilayah Alberta kehilangan hampir 22 ribu pekerjaan sepenuh masa, manakala hampir 12 ribu jawatan sambilan diadakan, sekaligus menunjukkan jawatan sepenuh masa yang tidak mencukupi. Wilayah Ontario adalah satu-satunya wilayah yang melihat pertumbuhan pekerjaan, dengan 20 ribu jawatan baru diwujudkan pada bulan Januari lalu. Ekonomi Kanada dijangka menambah 10,200 pekerjaan manakala kadar pengangguran dijangka kekal pada kadar 7.2%
Jumaat, 11:00 Malam
Sentimen Pengguna AS:  Sentimen pengguna jatuh pada bulan Februari ke paras empat bulan terendah, daripada 90.7 mata selepas mencatatkan 92.3 mata pada Januari, di tengah-tengah penurunan dalam harga saham dan keadaan global yang lemah. Seksyen keadaan semasa jatuh ke paras terendah dalam masa tiga bulan, kepada 105.8 mata daripada 106.4 mata. Namun begitu, terdapat peningkatan 45% dalam bilangan isirumah yang melaporkan bahawa keadaan kewangan mereka bertambah baik. Indeks enam bulan menurun kepada 81 mata dari 82.7 mata – yang paling lemah sejak September 2015.
** Semua masa dalam waktu Malaysia dan yang sewaktu dengannya GMT +8


Apa Dah Jadi? US dolar Kekal Lemah Walaupun Selepas Data Jualan Runcit

US dolar menyusut untuk hari ketiga berturut-turut pada hari selasa apabila sentiman semasa pasaran global menggalakan para pelabur melabur semula dalam mata wang berisiko dan mengurangkan pertaruhan ke atas US dolar yang akhirnya menyebabkan penyusutan US dolar dari paras tertinggi dua dekad.
Komen hawkish daripada ketua bank pusat Belanda Klaas Knot telah mendorong mata wang euro untuk melonjak semula di atas $1.05 buat kali pertama sejak Khamis, menepis kebimbangan mata wang Euro akan kehilangan nilai berbanding US dolar.
Knot berkata bahawa bukan sahaja Bank Pusat Eropah ditetapkan untuk menaikkan kadar sebanyak 25 mata asas pada bulan Julai, bank pusat itu juga bersedia untuk mempertimbangkan kenaikan yang lebih besar jika inflasi terbukti lebih tinggi daripada jangkaan.
Kenneth Broux, pakar strategi mata wang di Societe Generale di London berpendapat walaupun pasaran masih ragu-ragu mengenai kenaikan 50 mata asas pada bulan Julai, mereka tidak meragui bahawa kadar faedah akan terus ditingkatkan sehingga akhir tahun 2022.
Berikutan komen Knot, mata wang euro melonjak dengan lebih pantas iaitu sehingga mencatat kenaikan dua kali ganda dengan peratusan lebih daripada 1%, kepada $1.0542.
 Dalam masa yang sama, penggubal dasar ECB Francois Villeroy de Galhau berhujah pada hari Isnin bahawa euro yang lemah boleh mengancam kestabilan harga dalam blok mata wang itu. Bukan itu sahaja, kebimbangan bahawa ketegangan boleh meningkat berikutan konflik Rusia-Ukraine yang boleh membawa kepada embargo gas, kemelesetan dalam zon euro dan menghalang ECB daripada menaikkan kadar faedah.
Mata wang sterling juga turut mengukuh berbanding US dolar yang lebih lemah untuk melonjak 1.4% ke paras tertinggi sejak 5 Mei selepas data pasaran buruh yang kukuh mengukuhkan jangkaan bahawa Bank of England akan terus menaikkan kadar untuk melawan inflasi.
Disisi lain, dolar Australia turut mengukuh dengan pengukuhan 0.85% kepada $0.7031, pulih lebih tinggi daripada paras terendah dua tahun yang disentuh minggu lalu, dan boleh mendapat rangsangan tambahan daripada jangkaan kadar faedah jika data upah mengatasi jangkaan pada hari Rabu. Bank pusat Australia mempertimbangkan kenaikan kadar faedah yang lebih ketara.
Indeks US dolar yang mengukur kekuatan greenback berbanding enam mata wang utama susut 0.63% kepada paras dagangan 103.543.
Jualan runcit A.S dilaporkan melonjak tinggi pada bulan April dengan kenaikan 0.9% berikutan para pengguna membeli kenderaan bermotor.
Penganalisis percaya dalam jangka masa pendek, US dolar dijangka kekal sebagai penggerak pada 2022 apabila Rizab Persekutuan A.S. melaksanakan kitaran baharu pengetatan monetari.


Analisis 2014-2017, Ringgit Malaysia Kembali Beraksi Pada Tahun Ini Sejak Mengalami Penyusutan Bertahap

Sejak 3 tahun kebelakangan Malaysia mengalami penyusutan nilai ringgit yang ketara. Ringgit mula mengalami penyusutan semenjak Ogos tahun 2014. Nilai tukaran pada ketika itu ialah RM3.16 berbanding USD. Nilai ringgit terus menyusut pada tahun 2015 iaitu pada RM4.29/USD. Pada akhir tahun 2016 ringgit Malaysia jatuh ke paras yang terendah iaitu pada RM4.49/USD sejak krisis kewangan Asia pada 1998 yang bersamaan RM3.8718 berbanding USD.  Pada hari ini 23 November, nilai matawang ringgit telah naik ke paras tertinggi dalam 14 bulan berbanding US dolar iaitu pada RM4.11/USD didorong daripada sentimen tempatan yang positif.
Kukuh atau tidak sesebuah ekonomi bergantung pada banyak faktor seperti KDNK,kadar pengangguran, inflasi dan sebagainya. Turun naik sesuatu matawang adalah disbebakan pergerakan yang berlaku pada kadar pertukaran.
Kadar tukaran wang asing atau ‘foreign exchange’ adalah transaksi yang melibatkan tukaran matawang sesebuah negara kepada matawang negara lain.   Nilai matawang itu menjadi naik atau turun ialah bergantung kepada faktor-faktor permintaan dan tawaran terhadap kadar tukaran tersebut.   Antara faktor-faktor lain yang mempengaruhi kadar tukaran ialah kadar inflasi negara, kadar bunga, spekulator, kestabilan politik, campurtangan kerajaan dan pelabur asing .

Faktor penyusutan matawang ringgit sejak 2014 adalah berdasarkan faktor-faktor berikut ;
 1. Kejatuhan harga minyak dunia.
Pada akhir tahun 2014, harga minyak dunia mula mengalami kejatuhan yang mendadak. Pada November 2014, harga minyak berada pada paras USD89.08 setong dan secara beransur-ansur menurun sehingga ke paras bawah USD40 setong pada tahun 2016. Hal ini telah menjejaskan pendapatan Malaysia yang merupakan negara pengeksport minyak mentah. Apabila minyak mentah jatuh maka hasil eksport petroleum Malaysia akan berkurangan kesannya ia akan menjejaskan matawang komoditi seperti ringgit Malaysia. Ringgit Malaysia sangat berkait rapat dengan harga minyak mentah global kerana pergantungan negara yang tinggi terhadap bahan mentah.
Formula mudah, apabila harga minyak mentah jatuh, ringgit juga akan jatuh dan apabila harga minyak mentah naik ringgit juga akan naik.  (tanpa mengambil kira faktor-faktor lain)
Keadaan ini bukan sahaja memberi kesan kepada ekonomi Malaysia, malahan kepada ekonomi utama dunia dan ekonomi negara membangun turut terkesan sehingga memnyebabkan kejatuhan matawang.
 2. Pengukuhan nilai Dolar Amerika Syarikat (USD)
Sejak tahun 2006, Federal Reserve (Fed) mula menurunkan kadar faedah (Federal Funds Rate) secara perlahan-lahan sehinggalah pada tahun 2008. Hal inilah bertujuan untuk membangunkan ekonomi Amerika Syarikat akibat krisis kewangan tahun 2008 yang menimpa ekonomi US. Penuran kadar faedah bermaksud US sedang melaksanakan monetari polisi yang longgar. Namun perlaksanaan monetari ini tidak kekal lama kerana tidak mencapai kriteria yang diharapkan.
 Tindakan lanjutan yang seterusnya ialah melaksanakan dasar ‘Quantitative Easing (QE)’ iaitu pembelian semula aset kewangan yang beratus billion seperti hutang rumah. Kesannya nilai matawang US mula melemah ketika ini akibat tarikan modal daripada pelabur. Proses ini terus berlangsung sehingga akhir 2013. Pada tahun 2014, Fed mula mengurang QE secara berperingkat dan menamatkannya pada suku terakhir tahun 2014 .

Pada tahun 2015, Fed telah mengetakan dasar monetari polisi dengan menaikkan kadar faedah. Pada tahun 2017 sehingga kini, kadar faedah telah dinaikkan kepada 1.25% dan dijangka akan dinaikkan lagi pada bulan hadapan dan beberapa kali secara bertahap pada tahun 2018.  Hal ini menyebabkan para pelabur mula mengalihkan pelaburan mereka ke U.S seperti dengan membeli bon Amerika Syarikat. Ini menyebabkan nilai matawang US dolar semakin kukuh.
Tidak dinafikan juga dengan faktor politik seperti kemenangan Donald Trump  pada November 2016, sentimen Brexit, kelembapan beberapa ekonomi dunia seperti China  mempengaruhi pergerakan matawang ringgit.
 3. Penarafan negatif kepada ujuran kredit Malaysia oleh Fitch
Fitch merupakan agensi Penarafan Kredit (Credit Rating Agency) iaitu syarikat yang memberi penarafan kredit terhadap tahap keupayaan penghutang untuk membayar balik pinjaman pada masanya dan kebarangkalian untuk lewat atau gagal membayar pinjaman pada waktunya.  Pada julai 2014,Fitch Ratings telah melaporkan bahawa unjuran kredit (credit rating) Malaysia dilihat sebagai lemah. Fitch Rating menurunkan ramalan (outlook) credit rating Malaysia daripada stabil kepada negatif.   Hal ini berdasarkan defisit perbelanjaan kerajaan yang semakin meningkat dan kemungkinan kegagalan kerajaan menepati sasaran pengurangan defisit kepada 3% pada tahun 2015.
Namun pada  Julai 2015,Fitch telah mengumumkan bahawa ramalan credit Rating Malaysia kepada unjuran stabil. Penarafan itu didorong oleh komitmen kerajaan terhadap usaha pengukuhan fiskal, kestabilan ringgit serta pertumbuhan rizab dan ekonomi yang lebih kukuh. Pada Jun 2017, Fitch dan S&P Global Ratings telah memberi ujuran A- kepada Malaysia kerana perkembangan ekonomi yang memberangsangkan.
Terkini
Pada akhir tahun 2017, ringgit Malaysia telah menunjukkan pengukuhan yang ketara sehingga mencapai RM4.11/USD. Pengukuhan ini didorong oleh faktor-faktor ekonomi Malaysia yang mengukuh. Di tambah pula, Malaysia dijangka akan menaikkan kadar faedah buat pertama kali sejak Julai 2014  setelah pertumbuhan kukuh ekonomi negara pada 6.2 peratus yang dicatatkan pada suku ketiga tahun ini. Selain itu, peningkatan harga minyak juga merupakan faktor terhadap pengukuhan ringgit Malaysia.  Adakah ringgit Malaysia akan terus mengukuh? Menurut jangkaan ya, namun masih ada risiko untuk menyusut.


Data Keluaran Terbaru Buatkan Pasaran Bimbang, Ini Sebabnya!

Laporan terbaru daripada Jabatan Perdagangan melaporkan bahawa dengan aggaran ekonomi Amerika Syarikat terpaksa berhadapan dengan penguncupan ekonomi bagi permulaan tahun ini. Perkara ini menjadi tanda kurang baik berikutan pelaburan perniagaan dan swasta yang lemah gagal mengimbangi perbelanjaan pengguna yang kukuh.
KDNK suku pertama merosot pada kadar tahunan 1.5% berdasarkan aggaran kedua dari Biro Analisis Ekonomi. Ia lebih buruk daripada anggaran 1.3% Dow Jones.
Semakan menurun untuk kedua-dua inventori swasta dan pelaburan kediaman mengimbangi perubahan menaik dalam perbelanjaan pengguna. Defisit perdagangan yang semakin besar juga mengurangi bacaan KNDK.
Jangkaan penurunan dalam nilai KDNK ini mewakili bacaan sukuan terburuk sejak suku kedua pada tahun 2020 dimana negara dilanda oleh pandemik Covid-19. Penularan Covid-19 telah menghantar ekonomi A.S kepada kemelesetan yang yang didorong oleh penutupan ekonomi yang dikenakan kerajaan bagi memerangi Covid-19. KDNK menjunam 31.2% pada suku itu.
 Ahli ekonomi sebahagian besarnya menjangkakan ekonomi A.S. akan pulih pada suku kedua kerana beberapa faktor yang menyekat pertumbuhan pada awal tahun ini akan berkurangan. Lonjakan dalam varian Omicron telah memperlahankan ekonomi pada ketika itu, ditambah pula serangan Rusia ke atas Ukraine memburukkan lagi isu rantaian bekalan yang telah menyumbang kepada bacaan inflasi tertinggi selama 40 tahun.
Satu faktor yang membantu memacu pertumbuhan ialah pengguna yang berdaya tahan dalam berhadapan inflasi. Perbelanjaan pengguna yang diukur oleh perbelanjaan penggunaan peribadi meningkat 3.1%, lebih baik daripada anggaran pertama sebanyak 2.7%. Dalam masa yang sama, pasaran buruh juga kekal kukuh dengan pertambahan gaji.
Data yang berbeza, tuntutan pengangguran awal bagi minggu berakhir 14 Mei berjumlah 210,000, penurunan daripada 218,000 sebelumnya berdasarkan laporan Jabatan Buruh.
Indeks US dolar yang mengukur kekuatan greenback berbanding enam matawang utama didagangkan susut sebanyak 0.16% kepada paras dagangan 101.910. Bursa saham pula mengalami lonjakan lebih 1 mata peratusan.


Ekonomi UK Berkembang Lebih Tinggi Daripada Jangkaan Pada 2017

Ekonomi Britain meningkat lebih tinggi daripada jangkaan pada suku keempat tahun 2017 seperti yang ditunjukkan dalam data yang dikeluarkan pada Jumaat.
Pertumbuhan ekonomi naik 0.5% berbanding jangkaan pasaran 0.4%. Bacaan kali ini adalah yang tertinggi sepanjang tahun 2017 yang juga melebihi bacaan pada suku ketiga.
Walaubagaimanapun Pejabat Statistik mengatakan bacaan ini adalah antara yang perlahan di mana pertumbuhan juga tidak sejajar di dalam ekonomi keenam terbesar dunia itu.
Pertumbuhan ekonomi secara keseluruhan pada 2017 mencatat bacaan 1.8% berbanding 1.9% dicatat pada 2016. Ia juga melebihi jangkaan, namun adalah yang paling perlahan sejak tahun 2012.
 “Data pada hari ini adalah satu lagi kejutan positif kepada ekonomi yang akan terus menekan BoE untuk menaikkan kadar faedah,” kata Jasper Lawler, ketua penganalisis di London Capital Group.
Data jualan runcit Kanada
Jualan runcit di Kanada meningkat kurang daripada jangkaan pada November di mana kenaikan harga gasolin dan barangan elektronik ditekan oleh kemerosotan jualan kenderaan baru.
Jualan runcit hanya naik 0.2% berbanding jangkaan pasaran 0.7%. Namun, apabila dilihat kepada bacaan teras (Core retail sales), bacaan meningkat 1.6% lebih daripada jangkaan 0.8%.


Liat Betul Harga Nak Tembus Zon $0.7100 Pada Carta AUD/USD

Menarik jika diperhatikan pergerakan harga pada carta pasangan mata wang AUD/USD sepanjang minggu ini.
Ini adalah kerana harga dilihat memaparkan pergerakan harga yang mendatar, gagal untuk meneruskan corak kenaikan minggu lalu disebabkan terhalang pada zon rintangan 0.71000.
Jika dinilai pula faktor yang mempengaruhi pergerakan bagi mata wang dolar Australia dan US dolar pula, sentimen pasaran semasa yang berubah-berubah dilihat menjadi penggerak utama.
Suasana pasaran yang dilihat baru sahaja mahu reda daripada kebimbangan sebelum ini kembali berisiko semula ekoran laporan ketegangan yang tercetus antara Amerika Syarikat (AS) dan China selepas Presiden Joe Biden menyatakan tindakan untuk melindungi Taiwan daripada pencerobohan China.
Berikutan itu, sentimen pasaran yang bercampur mendorong ketidaktentuan arah pergerakan harga pada carta AUD/USD minggu ini.
Penurunan harga yang berlaku pada dagangan Rabu semalam dilihat mencecah ke paras 0.70350 sebelum kenaikan harga berlaku semula menuju ke penghujung sesi New York susulan penyusutan US dolar selepas reaksi laporan minit mesyuarat FOMC diterbitkan.
Kenaikan harga yang bersambung pada dagangan sesi Asia pagi ini masih lagi terhalang di zon 0.71000 sebelum pelabur menyaksikan penurunan harga semula menuju ke sesi Eropah.
 Isyarat bearish dinilai semula selepas penurunan harga di bawah paras halangan Moving Average 50 (MA50) pada rangka masa 1 jam masih belum meyakinkan pelabur untuk harga bergerak lebih tinggi.
Sekiranya harga susut lebih rendah menuju dagangan penghujung minggu, paras sokongan pada 0.7000 dilihat akan menjadi tumpuan untuk diuji harga.
Selanjutnya harga yang meneruskan penurunan lebih rendah berkemungkinan boleh mencecah semula pada 0.69000 atau zon support 0.68300.
Namun jika harga berjaya keluar dari zon mendatar sepanjang minggu dan melonjak menembusi rintangan 0.71000, kenaikan lebih tinggi harga bakal dijangkakan untuk harga catatkan paras ketinggian terbaru lagi.
Beberapa paras sasaran harga untuk pergerakan trend bullish adalah pada sekitar 0.718000 atau lebih tinggi pada 0.72300.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Impak Ribut Taufan Irma Terhadap Permintaan Minyak Terus Menjadi Tumpuan

Harga minyak sedikit susut di awal sesi dagangan Asia hari Selasa, para pelabur masih lagi bimbang dengan penurunan permintaan minyak kesan daripada taufan Irma walaupun proses minyak mentah mula meningkat selepas kilang-kilang penapisan yang ditutup akibat ribut Harvey beroperasi semula.
Minyak brent yang menjadi ukuran harga minyak dunia jatuh 11 sen atau 0.20% kepada $53.78 setong setakat jam 10.20 pagi.
Harga minyak West Texas Intermediate (WTI) pula kekal di paras $48.07 setong selepas naik 50 sen semalam.

Industri penapisan US termasuk kilang penapisan terbesar Motiva Enterprises sudah kembali beroperasi. Motiva memulakan operasi mereka pada hari Isnin yang lalu selepas tutup selama 2 minggu akibat ribut Harvey yang membadai kawasan pantai Texas.
Ribut Irma pula menimpa Florida pada Ahad yang lalu, mengakibatkan 7.4 juta rumah dan kedai terputus bekalan elektrik, namun kekuatan ribut semakin lemah, kembali kepada taufan tropika yang biasa.
 Bekalan minyak mentah US bagi minggu lepas dijangka meningkat, manakala bekalan produk penapisan pula dijangka menyusut. Penganalisis turut menjangkakan purata lebihan 2.3 juta tong pada bacaaan bekalan minyak mentah yang berakhir pada 8 September lalu pada laporan American Petroleum Institute (API) dan US Energy Information Administration (EIA) minggu ini.
Di tengah-tengah kebimbangan pada lebihan bekalan minyak dunia, Menteri tenaga Arab Saudi, Khalid al-Falih berdiskusi dengan Venezuela tentang kemungkinan pemotongan bekalan dilanjutkan melebihi bulan Mac 2018.
ANZ bank berkata pada notanya, “Laporan lanjutan perjanjian pemotongan bekalan minyak akan terus berputar dalam pasaran”.
Organization of the Petroleum Exporting Countries (OPEC) yang diketuai oleh Arab Saudi, bersama pengeluar lain termasuk Rusia bersetuju untuk menghadkan pengeluaran kepada 1.8 juta tong sehari sehingga Mac tahun depan.
Setiausaha Agung OPEC, Mohammad Barkindo berkata pada Isnin yang lalu perjanjian pemotongan bekalan dijangka akan menstabilkan pasaran minyak dunia dan permintaan yang kukuh akan terus menurunkan bekalan minyak sedia ada.


Pasaran Minyak Stabil Namun Masih Tiada Sokongan Yang Kuat Untuk Menolak Harga Lebih Tinggi

Pasaran minyak stabil pada hari ini, mengekalkan paras kenaikan harga pada Jumaat lepas walaupun pengeluaran minyak US yang semakin meningkat menekan pasaran yang dijangka akan terus mengetat selepas bekalan minyak susut sehingga 13% daripada paras tertinggi bulan Mac yang lalu.
Harga minyak brent yang menjadi tanda aras antarabangsa turun 5 sen atau 0.09% kepada 52.67 setakat jam 1.00 petang.
Minyak West Texas Intermediate (WTI) pula kekal di paras 48.66 selepas harga minyak meningkat 3 peratus pada Jumaat lepas.

Para pelabur mengatakan pasaran dilihat masih bertahan walaupun pengeluaran minyak US meningkat sehingga 9.5 juta tong sehari ke paras tertinggi sejak Julai 2015.
Namun begitu, peningkatan pengeluaran hanya bergerak perlahan berikutan jabatan tenaga Baker Hughes melaporkan 3 tempat penggalian telah ditutup pada minggu lepas. Pada minggu sebelumnya, 5 penggalian juga ditutup, menjadikan jumlah penggalian turun kepada 763.
 Bank ANZ berkata, “Bilangan pelantar jatuh mendadak sejak Januari, menambahkan petanda pasaran sedang dalam proses pengetatan”.
Selain itu, bekalan minyak komersial US juga jatuh 13% daripada paras tertinggi bulan Mac kepada 466.5 juta tong. Penganalisi pasaran mengatakan bekalan yang jatuh walaupun pengeluaran meningkat menunjukkan pasaran sudah mengetat (tightening).
“Pengimbangan semula pasaran minyak  disokong oleh data bekalan, namun fokus pasaran adalah pada fakta pengeluaran minyak US yang terus meningkat”, kata William O’Loughlin, pengalisa pelaburan dari Rivkin Sekuriti Australia.

Tambah beliau, “Arah paras bekalan minyak mentah jelas kebawah, dan sesuatu yang mengejutkan jika pasaran dapat mengabaikan penyusutan yang berterusan ini”.
Nota pelanggan oleh Citibank US menyatakan, “Walaupun sentimen penurunan harga telah pudar, namun kedudukan pelabur sekarang masih tidak menyebelahi kenaikkan, menunjukkan pasaran semasa tidak jelas dengan ketiadaan sokongan yang kuat di mana-mana arah”.


Separuh Kenaikan Dari Terjunan Lalu, GBP/USD Di Atas $1.1900 Semula

Pound didagangkan sedikit meningkat pada Khamis semalam memanfaatkan situasi penyusutan semula US dolar menjelang terbitan data pertumbuhan ekonomi UK di sesi Eropah hari ini.
Data tuntutan faedah pengangguran Amerika Syarikat (AS) yang diterbitkan di sesi New York semalam mendorong US dolar kembali bergerak lemah selepas pengukuhan ketara dipaparkan pada Selasa lalu.
Tumpuan lebih utama akan terarah pada laporan data pekerjaan NFP AS pada sesi New York malam ini untuk hala tuju sebenar US dolar selepas ini.

Pada carta harga pasangan mata wang GBP/USD, harga yang mendatar di atas paras sokongan 1.18000 sebelum ini mula paparkan kenaikan semula ke zon 1.19000 semalam.
Kenaikan harga yang mula bergerak di atas paras sokongan Moving Average 50 (MA50) pada rangka masa 1 jam di carta GBP/USD memberi isyarat bahawa perubahan trend boleh berlaku semula.
 Menyambung dagangan di sesi Asia pagi ini, harga perlahan di antara zon 1.19000-1.194000 selepas kenaikan harian 100 pips dicatatkan semalam.
Kenaikan harga lebih tinggi jika diteruskan bakal menuju semula zon tumpuan pada 1.2000 sebelum ke paras ketinggian dicapai minggu-minggu sebelum ini pada rintangan 1.21400.
Namun, jika harga mula susut semula di bawah 1.19000 yang menjadi zon SBR (support become resistance) buat harga, paras sokongan 1.18000 akan diuji semula.
Penurunan lanjut boleh berlaku jika US dolar terus mengukuh selepas reaksi laporan NFP dan bakal mendorong harga mencecah hingga sekitar 1.17000 dan catatkan paras terendah terbaru 15 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permintaan Bagi Emas Mula Menjunam Kerana Faktor Ini!

Emas menjunam dalam sesi Asia pada Selasa disamping tumpuan pasaran yang masih diberikan terhadap perkembangan di Korea Utara. Namun begitu, pasaran ekuiti dan keyakinan pasaran dilapor meningkat dalam sesi ini.
Emas bagi penghantaran Jun di bahagian Comex New York Merchantile Exchange menyusut sebanyak 0.15 peratus kepada $1,275.65 satu troy ounce. Dalam masa yang sama, niaga silver futures meningkat sebanyak 0.16 peratus kepada $17,960 satu troy ounce, manakala copper melonjak sebanyak 0.78 peratus.
Semalam, harga emas merosot pada Isnin apabila kebanyakan pelabur menarik diri daripada safe haven asset seperti emas selepas calon pro-Eropah, Emmanuel Macron memenangi pusingan pertama pilihanraya presiden Perancis.
Emas mengalami penurunan terbesar dalam tempoh sebulan dengan kejatuhan lebih daripada 1 peratus selepas ramalan undian menunjukkan bahawa calon Macron mengatasi pesaingan terdekatnnya, Marine Le Pen dalam undian pilihanraya yang dijadual berlangsung 7 Mei ini.
 Kejatuhan emas bagaimanapun dihadkan oleh kelemahan matawang Greenback dan peningkatan ketegangan geopolitik.
Asset yang dinilai di dalam US Dollar seperti emas bagaimanapun sensitif terhadap pergerakan US Dollar kerana kelemahan matawang gergasi bakal menggalakkan permintaan bagi asset tersebut.
Sementara itu, Korea Utara menambah ketegangan geopolitik di dalam pasaran selepas Kim Jong-Un berkata pada Ahad bahawa beliau telah bersedia untuk menenggelamkan kapal induk Amerika Syarikat dan dua kapal tentera laut Jepun yang menyertai kumpulan dari AS di Pasifik Barat.
Dalam perkembangan lain, pelabur dijangka akan meneliti maklumat lanjut mengenai pelan pembaharuan cukai Presiden Donald Trump yang dijangka akan diumumkan pada Rabu. Pengumuman tersebut dijangka akan menyaksikan pemotongan cukai secara besar-besaran bagi cukai individu dan perniagaan.
Dasar Perbelanjaan Infrastruktur Trump Langsung Tidak Relevan Buat Ekonomi AS : Pegawai Fed


Ini Pekara Yang Perlu Diketahui ‘Trader’ Mengenai Laporan NFP Bulan Jun!

Sesuai dengan jangkaan, bacaan laporan pekerjaan NFP Amerika Syarikat yang diharapkan meningkat dengan kukuh pada bulan Jun tidak mengecewakan pasaran seperti yang berlaku pada bulan Mei dan sekali gus mendorong dagangan dalam pasaran. Pertumbuhan pekerjaan pada bulan Jun melonjak lebih tinggi seiring dengan pertumbuhan ekonomi A.S yang lebih pesat.
Pada hari ini, Jabatan Buruh A.S baru sahaja mengeluarkan data terkini perkerjaan bulan Jun yang dinanti oleh para peneliti dan ‘trader’. Berdasarkan laporan pekerjaan kerajaan yang terkini, data pekerjaan mencatat pemulihan diluar sasaran para penganalisis iaitu peningkatan sebanyak 850,000 untuk bulan Jun.
Angka ini jauh lebih tinggi daripada apa yang dijangkakan oleh para pakar ekonomi. Berdasarkan soal selidik Dow Jones, pakar ekonomi mensasarkan data NFP hanya akan catat kenaikan sebanyak 706,000. Angka ini juga jauh mengatasi angka bulan Mei yang mencatat bacaan 583,000 selepas disemak semula.
Walaubagaimanapun, kadar pengangguran meningkat kepada 5.9% berbanding jangkaan 5.6%.
 Pengambilan pekerja telah bertumbuh dengan pantas pada suku kedua dengan semakin ramai mereka yang kehilangan pekerjaan semasa pandemik mula kembali bekerja. Hal ini turut didorong dengan langkah pembukaan ekonomi semula.
Seiring dengan data yang semakin positif, para pakar ekonomi melihat bahwa pertumbuhan KDNK akan bertumbuh pada dua angka iaitu 10%. Antara yang menguatkan unjuran tersebut ialah pengedaran vaksin dalam kalangan masayarakat yang akan menurunkan kadar kes positif Covid-19.
Dalam masa yang sama, sektor hospitaliti seperti hotel, restoran dan sewaktu dengannya telah dibenarkan untuk beroperasi. Sektor tersebut mencatat pertambahan pekerja sebanyak 340,000 di tengah pelonggaran sekatan di seluruh Amerika.
Selain itu, sektor lain seperti pendidikan telah menambah 269,000 pekerja. Sementara perkhidmatan profesional dan perniagaan meningkat 72,000 pekerja. Indeks US dolar yang mengukur kekuatan greenback berbanding matawang utama telah menunjukkan sedikit kenaikan sebelum menurun lebih tajam iaitu sebanyak 0.22% kepada paras dagangan 92.382. Manakala pair XAU/USD melonjak naik sebanyak 0.97% kepada paras dagangan 1,794.40.


Tidak puas dengan 6 tips, kami tambah 4 tips lagi!

Kita sambung 6 tips dan tricks yang ditulis pada artikel ini. 4 tips dan tricks ditambah yang berkaitan dengan trading.
4 tips dan tricks ini adalah himpunan daripada bacaan buku-buku analisa teknikal dan kebanyakannya menyimpulkan perkara yang sama seperti di bawah.
Apa-apa pun bergantung kepada gaya kita sendiri untuk mengadaptasi tips dna tricks ini dan ingat, dalam artikel ini ada menegaskan adalah perlu untuk mempunyai gaya sendiri.
Tip #1
Makin banyak trade, makin kurang profit
Terdapat satu salah faham dalam trading yang sering dijadikan mantra oleh trader iaitu lebih banyak trade lebih banyak keuntungan yang boleh diperoleh.
Sebenarnya bagi memaksimakan keuntungan dalam trading adalah masuk position setelah setup yang diyakini tinggi kebarangkalian untuk untung.
Dan ini boleh mengelakkan rasa penat akibat overtrade dengan risiko yang tinggi dan boleh membuat keputusan yang rasional.
Dan dengan kesabaran menunggu setup akan mengajar kita supaya kita lebih berhati-hati mencari setup yang menguntungkan.

Tip #2
Loss adalah kawan anda
Loss yang dialami adalah kawan yang boleh membantu kita untuk mencari trading plan dan teknik yang sesuai dengan gaya kita.
Setiap hujung minggu, semak semula kenapa loss dan semak juga kenapa profit.
Adakah ia adalah entry yang tidak bagus? Adakah entry itu adalah kerana emosi atau setup? Atau ada ke setup sebenarnya?
Dengan cara begini, lama-kelamaan kita akan menapis kesilapan kecil dan loss yang boleh dielakkan.
 Loss di sini bermaksud terkena StopLoss yang betul, bukan MC sebab kita bedal lot gajah!

Tip #3
Set & forget
Emosi memainkan peranan penting dalam trading. Apabila app MT4 di telefon pintar dibuka setiap 5 saat, ini akan menyebabkan adrenalin kita akan sentiasa dipam.
Buka MT4, floating merah kita mula akan kehilangan disiplin kita untuk ikut trading plan asal kita.
Dengar kawan sebelah cakap dia untung 5 angka kita pun mula buka MT4 nak masuk position nak profit cepat-cepat.
Jadi, dah ada trading plan yang memang kita dah yakin dan tenang entry, set TP/SL dan forget saja dan ini boleh mengelakkan gejala mengubah Stoploss.
Jika loss, kaji balik kenapa. Jika profit, kaji juga kenapa. Ini adalah sebagai latihan mendisiplinkan diri daripada noise yang tidak diperlukan.

Tip #4
Kira jumlah risiko yang boleh diterima
Trading bukanlah skim cepat kaya atau semalaman trade dah boleh jadi jutawan.
Trading adalah bidang yang anda boleh jana pendapatan dengan konsisten.
Untuk yang masih baru dalam dunia trading, letakkan risiko yang rendah untuk setiap entry. Letakkan serendah 1% pun tak mengapa.
Ramai yang menganggap trading ni seperti dalam filem Wolf of Wall Street yang mengambil risiko untuk meletak full-margin untuk 1 trade dan booom, MC.
Ambillah pendekatan yang perlahan dan kecil terlebih dahulu untuk belajar mengawal rasa takut dan tamak.
Jadilah trader yang bijak.


Mata wang Komoditi, Euro Curi Tumpuan Pada Sesi Eropah, Ini Sebenarnya Yang Terjadi!

Mata wang euro mendapat sokongan untuk meningkat pada sesi Eropah ketika tumpuan pelabur terarah kepada ucapan Presiden Bank Pusat Eropah (ECB) Christine Lagarde.
Berucap dalam Forum Perbankan Pusat yang berlangsung di Portugal, Lagarde memberitahu komitmen bank pusat untuk meningkatkan kadar faedah adalah bergantung kepada data ekonomi semasa.
Selain itu, beliau turut mengulangi pendirian bank pusat untuk menaikkan kadar sebanyak 25 mata asas pada bulan Julai dan terdapat pilihan untuk meningkatkannya lebih banyak lagi pada September.
Tambahnya lagi, ECB akan menggunakan fleksibiliti dalam melabur semula penebusan yang perlu dibayar di bawah Program Pembelian Kecemasan Pandemik (PEPP) untuk menangani pemecahan di Zon Eropah.
 Kenyataan tersebut telah memberi sedikit dorongan buat euro untuk kekal stabil di atas harga 1.0550 berbanding USD.
Sementara itu, mata wang komoditi turut meningkat di tengah-tengah harapan baru untuk pemulihan di China selepas kes Covid-19 di Beijing dan Shanghai dilaporkan jatuh kepada sifar buat pertama kali selepas empat bulan dilanda gelombang kedua wabak itu.
Dolar Aussie mendahului kenaikan dengan diperdagangkan hampir 0.5% lebih tinggi berbanding US dolar, sementara dolar Kanada meningkat 0.4% dan New Zealand pula mendatar.
Meneliti dagangan pound, mata wang itu kekal diniagakan dengan pergerakan yang terhad di tengah-tengah risiko baharu daripada isu Brexit.
Rang undang-undang untuk mengubah Protokol Ireland Utara berjaya mengharungi halangan pertama selepas diluluskan oleh parlimen pada hari Isnin.


Khabar Angin Kerjasama Negara Ini Memberi Kesan Positif Kepada Komoditi Ini

Harga minyak mentah mengekalkan kekuatannya berikuta jangkaan pembekuan pengeluaran oleh Rusia dan Arab Saudi.
 Harga minyak mentah menguat sebanyak 0.48%, di sekitar harga $45.96.
Dijangkakan ahli-ahli OPEC akan bersidang secara tidak rasmi bulan depan.


Sentimen Komoditi Hitam Semakin Lemah, Harga WTI & Brent Jatuh Mendadak

Harga minyak semakin menyusut pada hari Rabu disebabkan oleh kebimbangan pasaran dengan harga yang meningkat tinggi pada suku tahun ketiga lalu tidak akan bertahan sehingga akhir tahun ini.
Pasaran hadapan minyak West Texas Intermediate (WTI) susut 0.79% atau 40 sen kepada $50.02, menghampiri paras sokongan paling signifikan $50. Minyak Brent yang menjadi penanda aras harga minyak antarabangsa juga susut sebanyak 38 sen atau 0.68% kepada $55.62 setakat jam 12 tengahhari.
Kebanyakkan pelabur mengatakan kejatuhan ini disebabkan oleh kebimbangan pasaran terhadap harga minyak Brent yang naik terlalu tinggi pada akhir suku tahun ketiga bulan September.
Ole Hansen, ketua strategi komoditi di Saxo Bank Denmark menjelaskan pandangan bagi unjuran suku tahunan dengan berkata, “Fundemental mungkin belum kukuh sepenuhnya untuk menyokong peningkatan harga, terutamanya komoditi yang bergantung kepada pertumbuhan seperti minyak”.
 Penganalisis mengatakan bahawa keseimbangan pasaran kini benar-benar berada di landasan dengan maksud permintaan tidak lagi kurang daripada penawaran.
Pengimbangan semula pasaran ini adalah hasil daripada permintaan yang meningkat dan juga usaha yang diketuai oleh OPEC untuk mengurangkan pengeluaran mereka sekitar 1.8 juta tong sehari (bdp) pada awal tahun ini sehingga Mac 2018.
“Kadar pematuhan syarat pemotongan OPEC melebihi 100 peratus pada bulan Ogos (bermaksud purata pengeluaran minyak setiap ahli kurang daripada had maksimum yang ditetapkan), dan juga bekalan minyak US yang telah jatuh sejak beberapa bulan yang lalu”, kata penganalisis pelaburan Rivkin Sekuriti, William O’Loughlin.
Namun begitu antara faktor yang menghalang kenaikan ketika ini adalah hasil pengeluaran minyak di Amerika yang tidak terlibat dalam perjanjian semakin meningkat. Pengeluaran US mencapai 9.55 juta bdp pada akhir September, paras tertinggi sejak Julai 2017, menghampiri paras tertinggi 9.61 bdp yang dicapai pada Jun 2015.
“Disebabkan oleh pengeluaran minyak US yang melonjak, lanjutan tempoh perjanjian pemotongan melebihi Mac 2018 diperlukan bagi menyokong pasaran minyak”, jelas Ole Hensen lagi.


Analisis GOLD – Emas Minggu Ini Nak Naik Ke $1,900 Atau Terjun Ke $1,800?

Dagangan emas telah mencatatkan penurunan nilai ke paras terendah pada Jumaat lalu, tapi di sesi terakhir minggu tersebut harga dilihat paparkan lonjakan semula sebelum penutup tirai.
Pelabur akan meneliti pergerakan US dolar pada minggu ini di mana akan terus mempengaruhi turun naik nilai emas semasa.
US dolar masih dijangka untuk terus mengukuh berikutan Federal Reserve (Fed) dilihat masih perlu mengekalkan pengetatan dasar monetari mereka berdasarkan petunjuk data-data ekonomi yang diterbitkan.
Meneliti carta harga XAU/USD yang mengukur nilai emas berbanding US dolar, harga dilihat telah mencecah paras 1820.00 pada penurunan di penghujung minggu lalu.
Namun, kenaikan harga telah diperlihatkan semula melepasi paras 1830.00 dan kemudiannya harga menutup dagangan di sekitar 1842.00 pada sesi terakhir minggu tersebut.
Pergerakan harga telah berada di atas paras sokongan Moving Average 50 (MA50) pada rangka masa 1 jam di carta XAU/USD memberi isyarat awal untuk memulakan trend bullish.
Kenaikan dipaparkan pada tempo yang perlahan dengan jangkaan pergerakan yang suram di awal minggu berikutan cuti umum di Amerika Syarikat (AS) sempena Hari Presiden.
 Corak kenaikan jika berjaya diteruskan dilihat akan menuju ke zon 1870.00 yang menjadi rintangan pada dagangan minggu lalu.
Melepasi zon tersebut seterusnya akan memacu kenaikan lebih tinggi buat emas menuju paras 1900.00.
Namun jika harga emas menjunam semula di bawah zon 1830.00, pelabur perlu bersedia untuk kejatuhan lebih parah aset logam kuning itu.
Penurunan ke paras terendah terbaru berkemungkinan akan mencecah ke sekitar 1800.00 yang merupakan antara zon tumpuan harga.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Gagal Melonjak Meskipun Laporan Pekerjaan Australia Positif

Carta pasangan mata wang AUD/USD memaparkan penurunan harga semalam yang meleset berbanding jangkaan kenaikan dengan laporan pekerjaan Australia yang menjadi tumpuan pelabur.
Walaupun laporan data pekerjaan Australia untuk bulan Jun yang diterbitkan pada sesi Asia semalam mencatatkan bacaan positif, namun tetap gagal memberi sokongan terhadap pengukuhan mata wang dolar Australia (AUD) untuk meningkat pada dagangan penghujung minggu.
Dolar Australia dilihat terkesan oleh sentimen pasaran yang berisiko susulan data pertumbuhan ekonomi China diterbitkan merosot untuk bacaan suku tahun kedua sedikit merencatkan unjuran pemulihan ekonomi global.
Jangkaan kenaikan yang meleset juga turut didorong oleh pemulihan semula US dolar selepas penyusutan disebabkan komen dovish Pengerusi Federal Reserve (Fed) Jerome Powell terhadap dasar monetari.
Harga pada carta AUD/USD dilihat susut menuju ke zon support 0.74000 pada sesi New York semalam.
Pada minggu lalu, harga juga turut turun ke paras tersebut namun kembali pamerkan lonjakan semula. Adakah situasi sama juga bakal berulang pada minggu ini pula?
 Pergerakan harga di bawah paras halangan Moving Average 50 (MA50) pada rangka masa 1 jam di carta AUD/USD memberi isyarat awal untuk penurunan lebih rendah harga.
Sekiranya harga turun lebih rendah menembusi zon support 0.74000, sasaran seterusnya dilihat akan menuju ke paras 0.73000 dengan penurunan sekitar 100 pips.
Namun jika zon support 0.74000 tersebut berjaya menyokong semula kenaikan, harga bakal menguji paras 0.75000 untuk mengatasi paras rintangan mingguan itu.
Kenaikan lebih tinggi dilihat akan menguji pula paras sekitar 0.75400 sebelum menuju ke zon rintangan tumpuan pada 0.76000.
Lihat gambar carta pasangan mata wang AUD/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minggu Lalu EUR/JPY Meningkat, Minggu Ini Pula Menurun

Walapun pergerakan pada kadar perlahan, namun corak penurunan harga dilihat berlaku pada carta pasangan mata wang EUR/JPY untuk dagangan awal minggu.
Walaupun data jualan runcit dan kadar pengangguran di Jepun yang diterbitkan pada sesi Asia hari ini mencatatkan bacaan yang lemah, namun Yen dilihat bergerak lebih baik berbanding Euro.
Ini kerana pelabur masih melihat kecenderungan untuk mata wang Euro terus mengalami penurunan nilai berdasarkan petunjuk dovish oleh bank pusat Eropah (ECB).
Terbaru, ahli ECB Robert Holzmann mengeluarkan kenyataan bahawa masih tiada ruang untuk bank pusat menaikkan kadar faedah dalam tempoh terdekat berikutan kadar inflasi masih lemah.
Dengan penyusutan Euro menambahkan lagi tekanan terhadap penurunan harga ke paras lebih rendah pada carta EUR/JPY.
Jika diperhatikan pada daganga minggu lalu, kenaikan harga terbantut di zon rintangan 132.500 sebelum pergerakan mendatar kemudiannya pamerkan corak penurunan bersambung di awal minggu ini.
Harga yang mula bergerak di bawah paras halangan Moving Average 50 (MA50) pada rangka masa 1 jam pergerakan harga menambahkan lagi isyarat untuk trend penurunan harga.
 Penurunan yang dijangka bersambung pada hari ini (Selasa) akan menguji zon tumpuan terhampir sekitar 131.500 sebelum ke paras sokongan 131.000.
Untuk penurunan lebih rendah yang diteruskan, zon support pada 130.00 dilihat akan menjadi sasaran harga yang turut diuji pada awal dagangan minggu lalu.
Sementara jika harga membuat kenaikan semula, zon rintangan 132.500 kembali diuji seperti minggu lalu.
Jika zon tersebut berjaya ditembusi, kenaikan leih tinggi dijangkakan untuk menuju pula ke paras sekitar 133.400 sebelum ke zon rintangan 134.200 untuk mencatatkan paras tertinggi terbaru 4 minggu.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data New Zealand Naik, Sentimen Positif Bagi Nzd Dalam Masa Terdekat

Data terbaru Indeks harga Global Dairy Trade (GDT price index) sebentar tadi, merekodkan kenaikan 0.6% dalam data yang dikeluarkan semalam, berbanding kejatuhan sebanyak 3.90% dalam data sebelum ini. Harga keseluruhan susu tepung (Whole Milk Powder) jatuh 0.10%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Pengeluaran di Australia masih lemah dengan pengeluaran di Kesatuan Eropah berpotensi hanya meningkat 0.50% pada 2017. Terdapat kejatuhan dalam pengeluaran produk tenusu New Zealand dalam masa enam bulan sehingga 30 November dengan 5.7% kejatuhan berikutan faktor cuaca yang masih memberi impak kepada pengeluaran.
 Kejatuhan dalam pengeluaran ini akan terus memberi tekanan kepada harga dalam jangka pendek. Jangkaan sebelum ini bahawa, industri tenusu di New Zealand ini akan melonjak semula pada 2017 menjadi kenyataan dengan peningkatan harga 0.50%.
Permintaan akan menjadi fokus ketika ini dengan peningkatan eksport ke US dan Amerika Latin telah menyokong harga industri tenusu dan akan semakin kukuh jika permintaan dari China pula melonjak. Permintaan tinggi dari China akan merancakkan sektor tenusu global. dan menyokong ekonomi New Zealand khususnya.
Untuk rekod, New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.


Sektor Pembuatan Zon Eropah (PMI) Di Paras Tertinggi 73 Bulan Lalu

Sektor pembuatan Zon-Eropah kekal kukuh dengan bacaan indeks PMI yang masih dikekalkan pada bacaan 57.0 yang sejajar dengan jangkaan pasaran.
Bacaan kali ini lebih tinggi daripada bacaan April 56.7 dan juga yang tertinggi sejak 73 bulan lalu.
Pengeluaran berkembang pada kadar terpantas dalam masa enam tahun di mana pertambahan tempahan adalah yang tertinggi dalam masa 74 bulan lalu. Permintaan domestik begitu kukuh dan tempahan eksport turut meningkat ke paras tertinggi sejak 2011.
 Tempahan yang belum dipenuhi pula meningkat ke paras tertinggi enam tahun lalu. Komponen pekerjaan juga menunjukkan pengukuhan dengan kadar pertumbuhan pekerjaan di paras tertinggi sejak 20 tahun lalu.
Semua negara di Zon Eropah kecuali Greece merekodkan pengembangan pada Mei di mana indeks Greek meningkat ke paras tertinggi sembilan bulan lalu. Terdapat kajian semua kepada data Perancis yang diturunkan dan juga indeks di Itali jatuh ke paras terendah tiga bulan lalu.
Terdapat tekanan ke atas terhadap harga, walaupun kadar kenaikan kos input merupakan yang terendah dalam masa enam bulan. Walaupun semakin banyak bukti dalam kenaikan harga pengeluar, kenaikan dalam harga barang akhir adalah yang perlahan dalam masa empat bulan.
Data secara keseluruhan akan mengekalkan keyakinan dalam pertumbuhan ekonomi Zon Eropah, khususnya dengan bukti pelaburan yang semakin kukuh. Data-data harga dijangka akan mengekalkan pendirian ECB bahawa kenaikan inflasi masih belum meyakinkan.


Krisis Bank & Mesyuarat FOMC, Apa Bakal Terjadi Pada EUR/USD?

Perkembangan krisis perbankan global masih lagi dipantau pasaran menyambung dagangan pada awal minggu yang baru ini.
Pelbagai berita terus muncul berkenaan krisis, dengan laporan Credit Suisse telah diperoleh oleh UBS dengan nilai $3.23 bilion, dan menanggung kerugian hingga lebih $5 bilion.
US dolar pada penghujung minggu lalu dilihat didagangkan lemah semula selepas mengukuh ketika panik isu Credit Suisse bermula, namun pelabur kekal berwaspada untuk sebarang perubahan yang boleh berlaku pada minggu ini pula.
Tumpuan bakal terarah kepada mesyuarat FOMC pada awal pagi Khamis nanti untuk melihat penetapan kenaikan kadar faedah oleh Federal Reserve (Fed) ketika krisis sedang melanda pasaran.

Jika diteliti pada pergerakan harga di carta pasangan mata wang EUR/USD, harga dilihat kembali memaparkan kenaikan semula pada penutup dagangan minggu lalu.
Setelah pada Rabu harga menjunam ke paras 1.05200, kenaikan semula berlaku sebelum harga menutup dagangan sesi terakhir minggu itu sekitar 1.06800.
 Bergerak di atas paras sokongan Moving Average 50 (MA50) pada rangka masa 1 jam di carta EUR/USD memberi isyarat untuk pergerakan menaik harga diteruskan, namun pelabur tetap memantau sebarang maklumat yang boleh mengubah arah harga.
Sekiranya kenaikan berjaya diteruskan di awal minggu ini, paras 1.07000 bakal diatasi sebelum harga mencapai semula ketinggian paras minggu lalu sekitar 1.07600.
Seterusnya, meneruskan kenaikan lebih tinggi akan melihatkan harga menguji paras rintangan tumpuan yang berada pada 1.08000.
Sebaliknya jika harga berubah arah memaparkan penurunan semula, paras 1.06000 adalah yang terhampir akan diuji dan jika ditembusi, bakal ada petunjuk untuk perubahan trend bearish.
Penurunan lanjut harga jika diteruskan dilihat akan menuju ke zon support pada 1.05000 yang kekal menjadi penghalang kejatuhan lebih rendah harga sejak Julai tahun lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Tembus $1.1000 Catat Paras Ketinggian Terbaru Lagi!

Dijangka sendu dan perlahan, namun pergerakan pasaran di awal minggu sudah mula rancak khususnya di sesi New York dengan bahang NFP minggu lalu masih terasa.
US dolar menyambung penyusutan sehingga ke penghujung sesi New York, menyambung momentum pergerakan ketika terbitan laporan pekerjaan NFP Amerika Syarikat (AS) pada Jumaat lalu.
Namun, ada kejutan terlebih dahulu buat pelabur di pembukaan awal sesi New York itu menyaksikan US dolar mengukuh dahulu sebelum sambung menyusut.
Ini dipengaruhi oleh kenyataan oleh pegawai-pegawai Federal Reserve (Fed) yang menyatakan bahawa kenaikan kadar faedah akan masih diteruskan lagi membuatkan US dolar kukuh seketika.
Pun begitu, kitara pengetatan dasar oleh bank pusat dikatakan semakin menghampiri ke penghujungnya, menyebabkan US dolar kembali melemah semula menjangkakan bahawa bank pusat bakal beralih ke fasa pelonggaran dasar pula selepas ini.

Carta harga pasangan mata wang EUR/USD diperhatikan mendatar di sesi Asia dan Eropah semalam, namun mula rancak di sesi berikutnya.
Pembukaan sesi New York melihatkan harga sedikit ditekan ke paras 1.09500 sebelum akhirnya melonjak mencapai paras tumpuan 1.1000.
 Paras tersebut merupakan rintangan buat harga yang diuji pada dagangan Jun lalu ketika merekodkan paras tertinggi 2 bulan.
Kini, harga yang meneruskan lagi kenaikan di sesi Asia pagi ini (Selasa) melewati paras 1.1000 telah memecah rekod ketinggian baru.
Pergerakan harga di atas paras sokongan Moving Average 50 (MA50) pada rangka masa 1 jam di carta EUR/USD tersebut mencadangkan trend kekal bullish.
Sekiranya kenaikan harga diteruskan lagi, harga bakal menguji zon 1.10700 sebelum sasaran lebih tinggi akan beralih kepada 1.12000 untuk dituju.
Manakala, jika harga gagal bertahan di atas 1.10000, penurunan harga boleh berlaku menuju semula zon 1.09000.
Penurunan yang dilanjutkan akan menuju zon tumpuan yang akan menjadi sokongan buat harga pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG